Bawa Anak Bermain Di Taman Permainan, Selamat Ke Dari COVID-19?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Cuti sekolah kali ini pastinya membosankan kerana tiada sebarang aktiviti percutian disebabkan jangkitan COVID-19. Tetapi boleh tak kalau bawa anak bermain di taman permainan kawasan perumahan?

Statistik di Malaysia adalah seperti berikut:

[covid_19]

Bolehkah bermain di taman permainan?

Biasanya apabila menjelang cuti persekolahan, pasti ibu bapa akan membawa anak-anak bercuti, tidak kira di dalam mahupun ke luar negara.

Namun akibat penularan jangkitan COVID-19, cuti sekolah kali ini, bertukar menjadi sesuatu yang agak membosankan. Malahan disebabkan kes berkaitan virus ini semakin meningkat,
Kerajaan Malaysia telah mengeluarkan Perintah Kawalan Pergerakan bermula 18 hingga 31 Mac 2020
.

Baca juga:

Bosan, adalah 1 perkara yang tidak dapat dielakkan apatah lagi jika anak-anak terpaksa duduk di rumah sepanjang hari. Hmmm…bagaimana kalau bawa mereka bermain di taman permainan rumah?

Adakah anda berasakan itu adalah 1 idea yang bagus? Mungkin akan ada yang menjawab, bawa anak pergi bermain di taman permainan dan sebelum balik,
cuci tangan dengan gel pembersih tangan sebelum pulang ke rumah
.

Apabila tiba di rumah,
anak-anak akan disuruh untuk mencuci tangan dengan air dan sabun
 atau lebih baik lagi, mandi. Namun, adakah ia 1 langkah yang baik untuk membawa mereka ke taman permainan?

Memahami keadaan sebenar jangkitan COVID-19

Apabila Perintah Kawalan Pergerakan dikeluarkan, ia bukan bermakna anda langsung tidak dibenarkan keluar. Namun harus membataskan pergerakan.

Situasinya adalah seperti anda disarankan untuk mengelak daripada keluar berjalan-jalan di pusat membeli-belah jika tiada keperluan. Tetapi anda masih boleh pergi ke pasar raya untuk membeli barangan keperluan.

Jadi adakah itu bermakna ibu bapa boleh membawa anak bermain di taman permainan? Jawapannya adalah TIDAK sama sekali.

Perintah Kawalan Pergerakan ini pastinya turut melibatkan bermain di taman. Ia adalah 1 langkah pencegahan penularan jangkitan COVID-19. Cara terbaik adalah untuk bermain di rumah sepanjang hari.

Taman permainan kedengaran sangat menyeronokkan buat anak-anak dan mungkin ada yang menganggap penyebaran virus adalah kurang apabila si kecil berada di persekitaran terbuka.

Namun, ketahuilah bahawa virus COVID-19 mempunyai keupayaan untuk berada pada sebarang permukaan berjam-jam lamanya sehingga 9 hari. Tidakkah itu cukup untuk mewujudkan kerisauan dalam diri anda?

Lebih membimbangkan adalah taman permainan merupakan tempat di mana kanak-kanak dan juga individu dewasa berkumpul, ini sekali gus
menyukarkan jarak sosial yang disarankan.

Pusat Kawalan dan Pencegahan Penyakit (CDC) turut menasihatkan agar ibu bapa mengelakkan aktiviti berkumpul di tempat awam bagi kanak-kanak dan juga remaja untuk mengurangkan dan mencegah penularan jangkitan COVID-19 dalam kalangan komuniti.

Usah bermain di taman permainan

Taman permainan adalah tempat yang menyeronokkan tetapi adakah ia selamat?
 1 perkara yang pasti, ia sesak dengan kunjungan ramai individu. Sudah tentu tiada jarak sosial apabila di sana.

Tetapi bagaimana kalau taman permainan itu kosong, tiada seorang individu pun? Hmmm…adakah anda pasti kawasan tersebut bebas daripada sebarang jangkitan COVID-19? Atau mungkin ada jangkitan yang sedang menunggu pada buaian mahupun gelongsor
?

“Tidak mengapa, tunggulah cuaca panas nanti, akan matilah segala virus.” Yakinnya anda. Tetapi benarkah?

Menurut Pertubuhan Kesihatan Sedunia (WHO),
sebarang perubahan cuaca, sama ada panas mahupun sejuk, tidak akan dapat membantu mencegah penularan wabak coronavirus ini.

Hanya dengan kerap mencuci tangan menggunakan sabun sahaja akan dapat membantu. Malahan,
memakai gel pembersih tangan sahaja juga tidak membantu mencegah jangkitan kuman.

Jangkitan COVID-19 mampu bertahan lama

Penyelidikan berkaitan virus korona ini masih sedang dijalankan. Malah kita juga tidak mengetahui tentang sebarang jangkitan atau virus yang berada pada permukaan yang disentuh.

Penyelidik dari National Institutes of Health di Princeton University dan University of California Los Angeles telah melakukan kajian untuk melihat tempoh masa virus korona dapat bertahan pada permukaan.

Baca juga:

Takut Bawa Pulang COVID-19 Ke Rumah? Ini Cara Bersihkan Diri & Rumah Selepas Balik Beli Barang Dapur

Rumah Kotor?! Anda Mungkin Berisiko Untuk Menyebarkan COVID-19

Kajian dilakukan dengan menjatuhkan sejumlah kecil virus COVID-19 pada pelbagai permukaan.

Hasil kajian menunjukkan virus novel coronavirus mengambil masa lebih 16 jam untuk mati – tetapi hanya bagi separuh virus. Manakala baki virus akan bertahan pada permukaan untuk tempoh masa berhari-hari.

[mc4wp_form id=’115319″]

Jangan mementingkan diri sendiri

Jadi jawapan paling mudah kepada persoalan untuk membawa anak bermain di taman permainan adalah TIDAK BOLEH. Usah sekadar memikirkan tentang keseronokan semata-mata.

Sekarang bukannya masa untuk berseronok, tetapi ia adalah tempoh untuk berjaga-jaga dan berwaspada. Sentiasa menjaga kebersihan diri, cucilah tangan dengan kerap dan elakkan berada di kawasan tumpuan ramai.

Jika anda mengalami sebarang simptom jangkitan, lakukan pemeriksaan segera. Jangan mementingkan diri sendiri. Bersama kita mencegah penularan jangkitan COVID-19 ini.

Hello Health Group
 tidak menyediakan nasihat perubatan, diagnosis, atau rawatan.

https://www.facebook.com/HelloDoktorMY/videos/115200726587889/

#HelloHealthGroup, #HelloDoktor, #HelloHealthCoronaVirus

Anda mungkin berminat untuk membaca artikel:

12 Hospital & 6 Makmal Kesihatan Malaysia SEDIA Untuk Ujian Pengesanan COVID-19, Penting Ini!

COVID Akhirnya Ragut 2 Nyawa, Orang Tua Lebih Berisiko? INI Sebab Kena Elak Perhimpunan Besar

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

44 Individu MAUT Kerana Percaya Berita Palsu COVID-19, Jangan Main Share Saja!

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19

COVID-19 Satu Pandemik, Bagaimana Nak Terangkan Pada Anak? Cuba 7 Cara Ini


Sindrom Metabolik

Definisi

Apa itu Sindrom Metabolik?

Sindrom metabolik adalah nama bagi sekumpulan faktor risiko yang berlaku serentak dan meningkatkan peluang bagi mereka yanh menghidapi penyakit jantung, strok dan diabetes jenis 2.

Apakah kebarangkalian Sindrom Metabolik?

Keadaan kesihatan ini sangat biasa berlaku. Ia boleh terjadi pada semua peringkat umur dan boleh diatasi dengan mengurangkan faktor risiko anda. Sila berjumpa doktor anda untuk maklumat lanjut.

Simptom-simptom

Apakah simptom-simptom Sindrom Metabolik?

Kebanyakan faktor risiko metabolik tidak mempunyai tanda atau simptom walaupun garis pinggang yang besar adalah petanda yang ketara.

Sesetengah individu mempunyai simptom paras gula tinggi dalam darah, jika diabetes – terutamanya diabetes jenis 2 – ada. Simptom-simptom gula tinggi dalam darah termasuklah kerap dahaga, kerap kencing, terutamanya pada waktu malam; lesu (keletihan); dan kabur pandangan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang tersenarai di atas atau ada sebarang soalan, sila berunding dengan doktor anda. Tubuh setiap orang bertindak dengan cara berbeza. Lebih baik anda berbincang dengan doktor mengenai apa yang terbaik untuk situasi anda.

Punca

Apakah Punca Sindrom Metabolik?

Sindrom metabolik berkait rapat dengan berat badan berlebihan atau obesiti dan kurang beraktiviti. Doktor tidak pasti sama ada sindrom ini disebabkan oleh satu punca sahaja.

Faktor-faktor Risiko

Apakah yang meningkatkan risiko saya kepada Sindrom Metabolik?

Terdapat banyak faktor risiko bagi sindrom metabolik, seperti:

Mempunyai jenis badan berbentuk epal. Lebihan berat badan pada bahagian tengah dan atas badan.

Risiko sindrom metabolik anda meningkat dengan peningkatan umur.

Di America, golongan Amerika-Mexico dilihat berisiko tinggi untuk mempunyai sindrom metabolik.

Membawa berat berlebihan, terutamanya pada abdomen anda, meningkatkan risiko sindrom metabolik.

Anda lebih cenderung untuk mempunyai sindrom metabolik jika anda menghidapi diabetes ketika hamil (diabetes gestasi) atau anda mempunyai sejarah keluarga berkaitan diabetes jenis 2.

Penyakit lain. Anda berisiko tinggi untuk sindrom metabolik jika anda menghidapi penyakit kardiovaskular, penyakit hati berlemak bukan alkohol atau sindrom ovari polisistik.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Metabolik didiagnosis?

Berdasarkan garis panduan yang digunakan oleh Institusi Kesihatan Negara, anda mengalami sindrom metabolik jika anda mempunyai tiga atau lebih daripada trait-trait ini atau mengambil ubat untuk mengawalnya:

Tekanan darah sama atau lebih daripada 130/85 mmHg.

Paras gula darah berlapar (glukosa) sama atau lebih daripada 100 mg/dl.

Ukur lilit pinggang besar (ukuran sekeliling pinggang): 40 inci atau lebih untuk lelaki, 35 inci atau lebih untuk wanita.

Paras kolesterol HDL (baik) rendah : 40 mg/dl atau kurang untuk lelaki, 50 mg/dl atau kurang untuk wanita.

Paras trigliserida sama atau lebih daripada 150 mg/dl.

Bagaimana pesakit Sindrom Metabolik dirawat?

Tujuan rawatan adalah mengurangkan anda daripada risiko penyakit jantung dan kencing manis. Doktor anda akan mengesyorkan ubat-ubatan bagi mengawal penyakit anda. Doktor selalunya memberi cadangan bagi individu yang mempunyai diabetes, penyakit jantung atau pernah mengalami strok, paras kolesterol LDL tinggi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Metabolik?

Gaya hidup dan kaedah rawatan sampingan berikut mungkin membantu anda mengatasi  sindrom metabolik:

Kawal stress.

Berhenti merokok. Merokok memburukkan kesihatan akibat sindrom metabolik.

Hadkan lemak tidak sihat dan banyakkan buah-buahan, sayur-sayuran, ikan dan bijirin.

Kurangkan garam bagi mengelak tekanan darah tinggi.

Turun berat badan; sasarkan antara 7% hingga 10% daripada berat badan terkini anda.

Lakukan senaman. Lakukan 30-60 minit senaman berintensiti rendah ke sederhana seperti berjalan, 5 hingga 7 hari seminggu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Rimas Tengok Bintik Putih Bawah Mata? Usah Risau, Ini Rawatan Mudah, Boleh Buat Di Rumah!

Kulit yang licin dan
flawless

menjadi idaman semua orang, baik wanita mahupun lelaki. Namun, masalah kulit milia terutamanya di bawah mata boleh menjejaskan penampilan seseorang. Tapi apa itu milia dan adakah
cara hilangkan milia seed ini?

Milia, juga dikenali sebagai milium adalah benjolan kecil yang terdiri daripada keratin yang terperangkap di bawah kulit.

Masalah kulit ini turut boleh muncul di mana-mana anggota badan tetapi ia lebih cenderung untuk berkembang di sekitar atau di bawah mata.

Tambahan itu, ia bukan sahaja berlaku terhadap orang dewasa, bayi yang baru lahir juga boleh mengalaminya.

Dalam artikel ini, ketahui lebih lanjut mengenai milia di bawah mata, termasuk penyebabnya dan rawatan yang boleh dilakukan.

Untuk mendapatkan lebih banyak info tentang Kesihatan Kulit, sila dapatkannya
di sini.

Fahami masalah kulit di bawah mata sebelum bongkar cara hilangkan milia seed

Milia adalah bintik-bintik kecil, atau sista, yang muncul di bawah kulit. Sebilangan orang mungkin memanggilnya sebagai
milk spot
 or
oil

seed.

Dari segi warna, biasanya ia berwarna putih, kekuningan, atau sama dengan kulit seseorang.

Tapi jangan salah faham ya, milia bukan jerawat, walaupun ramai yang menganggapnya sebagai jerawat.

Ia boleh muncul di kawasan lain pada badan, tetapi pada orang dewasa, ia cenderung untuk terjadi di sekitar mata, pipi, dahi, dan alat kelamin.

Milia sebenarnya adalah koleksi kecil keratin yang terperangkap. Keratin inilah yang memberi kekuatan pada sel kulit, kuku, dan rambut.

Oleh sebab sel-sel kulit ini mati, ia akan
tersumbat dan terperangkap di dalam liang pori
, membentuk sista, atau milium.

Baca juga:

Cara hilangkan milia seed #Ini penyebab-penyebab dan faktor risiko

Penyebab utama masalah kulit milia di bawah mata mungkin berbeza-beza bagi setiap orang.

Pada sesetengah individu, ia boleh disebabkan oleh trauma atau pernah menjalani prosedur kosmetik.

Namun, tidak ada alasan yang jelas mengapa sebilangan orang mendapatnya sementara yang lain tidak.

Selain itu, ia sangat kerap berlaku pada kanak-kanak, dan mempengaruhi sebanyak 40% sehingga 50% bayi yang baru lahir.

Di samping itu, pakar juga menyatakan bahawa ia sering terjadi pada golongan wanita yang lebih tua.

Dalam kes yang jarang berlaku, seseorang individu boleh memilikinya setelah menggunakan ubat topikal, seperti kortikosteroid.

Jenis-jenis rawatan perubatan dan di rumah

Berita baik untuk anda, masalah kulit ini boleh dirawat secara perubatan mahupun di rumah!

Rawat hanya di rumah

Secara umumnya, tidak ada rawatan yang diperlukan untuk mengatasi milia kerana ia boleh hilang secara sendiri.

Tetapi jika milia di bawah mata mengganggu anda, berikut adalah beberapa jenis rawatan yang boleh dilakukan hanya di rumah! Antaranya:

Cuci dan skrub kulit: Milia berlaku di bawah mata kerana penghasilan keratin secara berlebihan. Dengan skrub atau melakukan proses pengelupasan, sel-sel kulit mati dan keratin yang terperangkap di bawah permukaan kulit dapat disingkirkan

Air mawar atau madu manuka: Semburkan sedikit air mawar atau gunakan madu manuka sebagai
mask
muka. Penyelidikan menemukan sifat anti radang pada mawar dan madu

Elakkan mencucuk atau memicit: Jangan picit atau cucuk milia kerana ia boleh merengsakan kulit dan terdedah dengan potensi untuk berlaku jangkitan

Produk-produk muka yang boleh membantu sebagai cara hilangkan milia seed:

Asid alpha hidroksi topikal, seperti asid glikolat dan asid laktik, boleh digunakan untuk mendapat kulit yang sihat.

Bahan-bahan ini sering terkandung di dalam:

Astringen

Penyegar muka

Mask muka

Produk
skin peels

Rawatan asid salisilik secara perlahan-lahan akan menyingkirkan sel-sel kulit mati.

Bahan-bahan retinoid
over-the-counter
, seperti adapalene dan retinol juga dapat membersihkan liang-liang pori.

Rawatan-rawatan perubatan

Pakar dermatologi mungkin dapat menghilangkan milia dari bawah mata anda dengan menggunakan salah satu prosedur berikut:

Deroofing:
Penggunaan jarum yang disterilkan untuk menghilangkan milia

Cryotherapy:
Cecair nitrogen ini membekukan dan memusnahkan milia. Ia adalah kaedah yang paling kerap disyorkan untuk menghilangkan milia. Walau bagaimanapun, kaedah ini selalunya tidak digalakkan bagi kawasan yang dekat dengan mata

Laser: Laser akan membuka sista dan menyingkirkan pertumbuhan keratin di bawah kulit

Cara hilangkan milia seed? Ini petuanya!

Sekiranya milia sering terbentuk di bawah mata, anda boleh pertimbangkan untuk mengubah rutin penjagaan kulit.

Berikut adalah beberapa tip yang boleh diamalkan:

#1 Cuci, skrub, dan lembapkan kulit secara berkala

Pengelupasan secara lembut di bawah mata akan mendorong sel-sel kulit baru dan menyingkirkan keratin yang tersumbat.

Tetapi pastikan anda melakukannya secara bersederhana kerana pengelupasan yang melampau boleh merengsakan kulit.

Selain itu,
pencuci muka bebas minyak
 juga merupakan pilihan yang terbaik.

#2 Cara hilangkan milia seed dengan penggunaan serum

Pertimbangkan untuk membeli serum malam yang mengandungi
vitamin E
 atau vitamin A topikal (
retinal).

Seiring dengan pertambahan usia, tubuh secara semula jadi kehilangan sebahagian kemampuannya untuk menyingkirkan kulit kering.

Justeru, serum dapat mengunci kelembapan dan meningkatkan pertumbuhan sel semasa anda tidur.

#3 Suplemenm, antara cara hilangkan milia seed

Untuk merawat masalah kulit ini, pastikan anda mendapat vitamin yang mencukupi. Antara makanan tambahan yang boleh diamalkan ialah:

Vitamin E

Vitamin B-3 (niasin)

Vitamin B-kompleks

Pun begitu, adalah penting untuk anda dapatkan pandangan dan khidmat nasihat doktor sebelum mencuba sebarang suplemen.


Minggu 28

Perkembangan bayi

Perkembangan bayi dalam kandungan

Bayi anda kini bersaiz seperti terung, dengan berat 1 kg dan panjang 38 cm daripada kepala ke tumit.

Pada pertemuan pranatal anda yang seterusnya, doktor mungkin akan memaklumkan posisi bayi anda dalam rahim. Bayi dalam kedudukan songsang mungkin perlu dilahirkan dengan pembedahan Caeserean. Masih ada 2 bulan untuk bayi anda berubah kedudukan, jadi jangan risau jika bayi dalam posisi songsang sekarang. Kebanyakan bayi akan berubah posisi dengan sendiri.

Lekuk dan corak pada otak bayi anda akan berterusan membentuk. Bayi anda juga sedang bertambah lapisan lemak dan meneruskan pertumbuhan rambut.

Perubahan hidup & tubuh badan

Bagaimanakah perubahan badan saya?

Doktor anda mungkin telah menjalankan ujian darah pada awal kehamilan anda. Ujian darah mengukur faktor Rh, yang ditemui pada sel darah merah dalam kebanyakan orang. Jika anda mempunyai Rh negatif dan bayi Rh positif, bayi tersebut berkemungkinan mengalami masalah kesihatan seperti jaundis dan anemia. Doktor anda boleh mencegah perkara tersebut berlaku dengan memberikan immunoglobulin yang dipanggil
Rh immune globulin
 sewaktu minggu ke-28 dan selepas kelahiran.

Apakah yang perlu saya beri perhatian?

Abdomen anda bukan satu-satunya organ yang membesar dengan kehamilan. Buku lali dan kaki anda juga mungkin membengkak, terutamanya di penghujung hari. Bengkak ini tidak berbahaya tetapi mungkin menyebabkan rasa tidak selesa sewaktu memakai kasut dan jam tangan. Cincin anda juga mungkin terasa semakin ketat dan susah untuk ditanggalkan. Jangan risau kerana bengkak pada buku lali, kaki dan tangan adalah normal. Ia berkait dengan peningkatan cecair badan sewaktu kehamilan. 75% wanita hamil mengalami bengkak sewaktu hamil, terutamanya pada minggu ke- 28. Bengkak ini selalunya bertambah teruk apabila cuaca panas atau apabila telah lama duduk atau berdiri. Ia mungkin hilang setelah anda berbaring semalaman atau beberapa jam.

Anda boleh menggunakan cara berikut untuk mengurangkan bengkak:

Rehatkan kaki dan punggung anda

Angkat kaki ke atas sewaktu duduk

Rehat berkala dengan berbaring pada sisi

Pakai pakaian yang selesa

Bersenam selalu

Minum lebih banyak. Ia mungkin kedengaran terbalik tetapi sebenarnya semakin banyak anda minum, semakin sedikit badan anda boleh menyimpan

Stoking sokongan untuk mengurangkan bengkak

Pertemuan dengan doktor

Apa yang harus saya maklumkan pada doktor?

Jika bengkak kian teruk, anda perlu menemui doktor secepatnya. Bengkak berlebihan mungkin disebabkan pre-eklampsia jika terdapat simptom yang lain seperti pertambahan berat badan, tekanan darah tinggi dan protein dalam air kencing. Jika tekanan darah dan air kencing anda normal (diuji sewaktu pemeriksaan antenatal) anda tidak perlu risaukannya. Hanya jika terdapat simptom lain sekali, baru anda perlu menghubungi doktor.

Apakah ujian yang perlu saya tahu?

Mulai sekarang, anda akan terbiasa menemui doktor. Anda boleh menjangkakan bahawa doktor akan memeriksa beberapa perkara tersebut, bergantung kepada keperluan:

Ukuran berat badan dan tekanan darah;

Ujian air kencing untuk glukos dan protein;

Ujian darah untuk anemia;

Vaksinasi terhadap difteria;

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Pemeriksaan bengkak tangan dan kaki, pemeriksaan vena varikos pada kaki;

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Memakai kasut tumit tinggi

Memakai kasut tumit tinggi (sekalipun dengan tumit yang lebar) secara umumnya tidak sesuai sewaktu kehamilan. Anda mungkin berjalan dengan kurang stabil disebabkan peningkatan berat. Ini merubah bentuk badan dan pusat graviti anda. Tambahan pula ligamen kebiasaannya menjadi longgar sewaktu kehamilan dan boleh menyebabkan ketidakstabilan dan regangan otot.

Jatuh sewaktu hamil boleh membahayakan anda dan kandungan anda, jadi fikir dahulu sebelum memakai kasut tumit tinggi. Jika anda mengambil keputusan untuk memakai kasut bertumit, pakailah yang bertumit rendah dan utamakanlah keselesaan dan keselamatan berbanding fesyen.

Jadi bagaimanakah pertumbuhan janin anda minggu depan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Tukar Warna Mata Dengan Menjalani Pembedahan Kosmetik, Tapi Selamat Ke?

Setiap orang terutamanya para wanita, sudah menjadi lumrah untuk
sentiasa kelihatan cantik
. Bentuk badan, warna kulit malahan warna mata juga boleh diubah untuk tampil lebih menarik!

Pemakaian kanta lekap cukup digemari ramai untuk memiliki sepasang mata yang menawan dan melengkapkan
makeup looks
tertentu.

Tahukah anda, terdapat prosedur pembedahan yang wujud untuk mengubah warna pada mata?

Sekiranya anda ingin mengetahui dengan lebih lanjut, pastikan anda baca artikel ini sampai habis ya!

Pembedahan warna mata

Faktor genetik merupakan penentu warna pada mata seseorang individu. Namun kini, dengan bantuan teknologi moden, warna dapat ditukar secara kekal melalui prosedur pembedahan.

Seiring dengan peredaran masa, dunia kecantikan juga mula mewujudkan prosedur-prosedur ekstrem yang melibatkan pembedahan demi memenuhi permintaan orang ramai.

Kanta lekap berwarna
 walaupun sudah lama wujud, ia ternyata tidak cukup buat segelintir individu yang mendambakan hasil yang lebih ketara dalam jangka masa panjang.

Justeru, prosedur untuk menukar warna mata diwujudkan melalui pembedahan implan dan laser tetapi harus anda fahami, kedua-duanya tidak diiktiraf dalam dunia perubatan dan mengandungi risiko tertentu.

Jenis-jenis pembedahan kosmetik warna mata

Terdapat 2 jenis pembedahan kosmetik yang mampu menukar warna pada mata, antaranya:

#1 Pembedahan implan

Pembedahan implan iris pada asalnya digunakan sebagai rawatan untuk merawat kecederaan mata yang serius dan masalah perubatan seperti:

Aniridia, (ketiadaan sepenuhnya atau sebahagian bahagian berwarna)

Koloboma, (lubang di salah satu struktur mata, seperti iris atau retina)

Dalam kes ini, individu yang mengalaminya mungkin tidak dapat melihat dengan baik, justeru pembedahan ini dapat membantu.

Bagi tujuan kosmetik pula, semasa pembedahan implan, doktor akan membuat luka kecil di kornea dan kemudian meletakkan iris buatan berasaskan silikon di atas kawasan iris semula jadi.

Penyelidikan menunjukkan individu yang melakukan pembedahan implan iris mempunyai risiko komplikasi yang lebih tinggi, seperti kebutaan separa. Risiko-risiko lain termasuk:

Glaukoma:
Peningkatan tekanan berlaku di dalam mata
, yang boleh menyebabkan kerosakan saraf optik dan
kehilangan penglihatan

Katarak: Lensa mata menjadi keruh akibat kerosakan protein

Uveitis: Keradangan mata yang menyebabkan kemerahan, sakit, dan penglihatan kabur. Sekiranya tidak dirawat, ia boleh menyebabkan
kehilangan penglihatan

Masalah kornea. Ini termasuk kecederaan pada kornea, pembengkakan, dan kerosakan lain

Pembengkakan kornea, yang dikenali sebagai edema kornea

#2 Pembedahan laser warna mata

Prosedur kontroversial ini belum diluluskan oleh Pentadbiran Makanan dan Dadah A.S. (FDA).

Ia juga masih menjalani ujian klinikal di
Stroma Medical Corporation
, yang mempatenkan operasi berdasarkan laser pada iris dalam tahun 2009.

Secara teorinya, laser bertenaga rendah mampu menghilangkan pigmen dari iris untuk mencerahkan warna seseorang, biasanya dari coklat ke biru.

Prosedur menggunakan laser berintensiti rendah pada iris selama kira-kira 20 saat akan menghancurkan stroma, atau serat kecil pada iris mata yang menyerap cahaya.

Setelah lapisan tersebut hancur, badan secara semula jadi akan ‘membuangnya’. Prosedurnya mungkin pendek, tetapi badan mungkin bakal memerlukan beberapa minggu untuk membuang tisu yang terjejas.

Walaupun kesan sampingan yang berkaitan dengan prosedur ini masih belum dipelajari atau didokumentasikan dengan baik, pakar oftalmologi mengkritik operasi tersebut kerana boleh meletakkan pesakit untuk mendapat glaukoma.

Tambahan itu, prosedur ini hanya dapat menukar mata berwarna coklat menjadi warna biru. Ia tidak dapat mengubah warna mata yang lain menjadi warna yang lebih gelap atau warna yang tidak biru.

Adakah pembedahan benar-benar mampu mengubah warna?

Warna pada mata yang berubah sedikit demi sedikit apabila meningkat usia merupakan satu perkara biasa.

Tetapi, sekiranya warna iris mata anda berubah secara tiba-tiba, ia boleh menjadi satu kecemasan perubatan! Usah buang masa dan segera bertemu dengan pakar mata.

Untuk
prosedur kosmetik
, hasil laser akan mengubah warna mata anda menjadi biru secara kekal. Implan, sebaliknya, tidak mengubah warna iris anda tetapi menyekat iris dengan meletakkan warna yang berbeza di atasnya.

Namun, tidak seperti prosedur laser, implan boleh menyebabkan anda sukar untuk menyesuaikan diri dalam keadaan lebih gelap, dan buat anda sukar melihat dalam tempat yang bercahaya rendah.

Alternatif lain untuk menukar warna mata

Menukar warna mata anda dengan melakukan pembedahan bukanlah pilihan yang tepat.

Ini kerana anda lebih cenderung  mengalami kerosakan mata yang teruk sehingga berisiko untuk kehilangan penglihatan hanya kerana kejarkan kecantikan fizikal.

Daripada menjalani prosedur yang berisiko ini, dapatkan pandangan daripada optometris yang berkelayakan untuk memakai sepasang kanta lekap berwarna, yang pastinya jauh lebih selamat!

Pun begitu, pastikan anda membeli
contact lens
yang diiktiraf dan bukannya dari sebarang kedai dalam talian kerana dikhuatiri mampu menjejaskan kesihatan mata.

Akhir kata, jangan kerana taksub untuk tampil menarik, anda sanggup merisikokan kesihatan anda!


AWAS, Tangan Kering & Mengelupas Mungkin Petanda Masalah Kulit! Ini 4 Penyebab Utama

Kulit mengelupas bukanlah perkara yang asing. Dari masa ke masa, ia boleh berlaku atas pelbagai faktor yang berbeza. Namun bagaimana pula jika kulit tangan mengelupas?

Kulit yang mengelupas
 sering kali diakibatkan oleh kekerapan pendedahan kepada unsur-unsur tertentu di persekitarannya.

Pun begitu, ia juga boleh menjadi satu indikasi yang perlu diberikan perhatian kerana khuatir akan mengakibatkan keadaan yang lebih kronik.

Sekiranya berminat, teruskan pembacaan anda untuk mengetahui antara kemungkinan punca kulit tangan mengelupas berserta rawatan yang boleh dilakukan.

Untuk mendapatkan lebih banyak info tentang Kesihatan Kulit, sila dapatkan
di sini
.

Pendedahan terhadap elemen persekitaran

Kadangkala, kulit tangan mengelupas boleh disebabkan oleh elemen yang wujud di persekitaran kita sendiri.

Berikut adalah beberapa contoh untuk dikenal pasti:

#1 Iklim

Ya, perubahan cuaca sama ada panas, berangin, kelembapan tinggi atau rendah berupaya mempengaruhi kulit tangan kita.

Contohnya, udara kering di kawasan tertentu boleh menyebabkan
kulit tangan kering, merekah, dan mengelupas.

Justeru, di kawasan iklim yang kering atau bercuaca sejuk, kalian boleh mencegah kulit kering serta mengelupas dengan cara:

Menggunakan air sejuk atau suam semasa mandi/mencuci tangan

Memakai pelembap selepas mandi

Menggunakan
humidifier
ketika cuaca sejuk

#2 Matahari

Jika tangan anda terlalu kerap terdedah dengan cahaya matahari, kulit di bahagian belakang tangan akan mula menjadi kemerahan dan berasa sakit atau panas saat disentuh.

Beberapa hari kemudian, berlaku kemungkinan lapisan atas kulit yang rosak di bahagian belakang tangan anda untuk mula mengelupas.

Namun usah risau,
kesan selaran matahari
 cukup senang dirawat! Hanya dengan menggunakan krim pelembap dan kompres sejuk, pengelupasan akan mereda.

Opsyen lain, ubat tahan sakit di kaunter seperti acetaminophen atau ibuprofen turut boleh diambil jika anda mengalami kesakitan.

Ingat, elakkan terdedah kepada selaran matahari secara berterusan dengan menggunakan dan mengaplikasikan semula krim pelindung matahari yang bersesuaian serta tidak merengsakan kulit.

Sunblock
yang  bagus harus mempunyai
sun protection factor (SPF) sekurang-kurangnya 30.

#3
 Overwashing
(pencucian berlebihan)

Benar, mencuci tangan adalah amalan yang baik dan amat digalakkan, lebih-lebih lagi dalam musim pandemik sebegini.

Tetapi
overwashing
atau pencucian secara berlebihan membawa kemudaratan! Perbuatan ini menyumbang kepada masalah kulit tangan mengelupas dan kering.

Overwashing
 turut merangkumi:

Penggunaan air yang terlalu panas

Menggunakan sabun dengan bahan kimia kuat

Mengeringkan kulit dengan tuala kertas kasar

Tidak melembapkan kulit usai pencucian

Maka, untuk mengelakkan kerengsaan akibat pencucian yang berlebihan, elakkan daripada terjebak dengan perbuatan ini.

Melembapkan kulit selepas pencucian dengan krim pelembap tanpa wangian adalah pilihan yang bijak!

#4 Bahan kimia

Bahan kimia, seperti wangian yang terdapat dalam
sabun, syampu, dan pelembap, berpotensi merengsakan kulit,
 lantas mengakibatkan pengelupasan.

Tambah lagi, kulit anda juga boleh teriritasi oleh elemen antibakteria dan bahan pengawet dalam produk tertentu.

Antara perengsa yang kerap menjadi punca adalah bahan kimia keras yang mungkin anda gunakan di tempat kerja, seperti pelekat, detergen, atau pelarut.

Untuk menghentikan kerengsaan yang berterusan, anda
harus
 mengelakkan sebarang kontak dengan perengsa yang dapat dikenal pasti.

Berhenti menggunakan produk atau kombinasi bahan tertentu sehingga kerengsaan yang dialami mereda dan tidak berulang lagi.

Masalah kesihatan yang menyebabkan kulit tangan mengelupas

Selain kemungkinan punca-punca di atas, kulit tangan mengelupas turut boleh menjadi kondisi yang perlu diberikan perhatian.

Ia boleh menjadi indikasi kepada masalah-masalah kesihatan yang lebih serius seperti:

#1 Reaksi alahan

Kerengsaan yang menyebabkan kesan lebam, kemerahan, kegatalan dan pengelupasan boleh berlaku dek sentuhan langsung antara kulit tangan dan alergen (bahan yang memicu alergi).

Untuk makluman pembaca, kondisi ini dikenal pasti sebagai
dermatitis sentuh alergik
.

Alergen sering kali terkandung di dalam:

Pencuci pakaian

Syampu

Sabun

Pelembut kain

Selain di dalam bahan pencuci, dermatitis sentuh alergik juga boleh disebabkan oleh:

Kontak dengan jenis logam tertentu, seperti nikel

Tanaman

Pemakaian sarung tangan getah

Untuk menghentikan reaksi alergi ini, anda
mesti
 mengenal pasti dan mengelakkan kontak dengan alergen sama sekali!

Exfoliative keratolysis

Kondisi ini sering mempengaruhi orang muda yang aktif,
exfoliative keratolysis
 adalah keadaan kulit yang bercirikan oleh kulit mengelupas di telapak tangan dan kadangkala, tapak kaki.

Biasanya, rawatan untuk
exfoliative keratolysis
 merangkumi:

Perlindungan daripada perengsa seperti detergen dan pelarut

Krim tangan yang
mengandungi asid laktik atau urea

Psoriasis

Psoriasis, sejenis penyakit kulit tangan mengelupas yang kronik di mana sel-sel kulit tumbuh dengan kadar lebih cepat berbanding kebiasaan.

Kondisi ini menghasilkan plak-plak merah, berserta permukaan kulit yang bersisik dan pengelupasan.

Jika mengesyaki anda mempunyai psoriasis di tangan, kunjungilah doktor atau pakar dermatologi. Mereka mungkin akan mengesyorkan:

Steroid topikal

Retinoid topikal

Suplemen vitamin D

Bila anda perlu berjumpa doktor?

Sekiranya kulit tangan anda yang mengelupas berpunca daripada elemen persekitaran yang terkawal seperti pendedahan kepada cahaya matahari atau pencucian melampau, anda mungkin boleh merawatnya di rumah dengan:

Menggunakan pelembap di kaunter

Melakukan perubahan tingkah laku

Mengelakkan kontak dengan perengsa

Namun, sekiranya anda sendiri tidak pasti dengan punca pencetus kondisi kulit tangan mengelupas, anda disarankan untuk merujuk doktor atau pakar dermatologi sebelum mencuba sebarang rawatan di rumah.

Di samping itu, lakukan juga janji temu bersama pakar sekiranya timbul tanda-tanda jangkitan, seperti:

Demam

Kulit kemerahan

Kesakitan yang bertambah parah

Keluar nanah


Produk Tenusu Menyebabkan Asma? Apakah Hubungannya?

Produk tenusu sering dianggap sebagai pencetus biasa bagi asma, tetapi hanya sedikit bukti saintifik yang menyokong mitos ini. Bagaimanapun, terdapat kajian yang meringkaskan bukti hubungan antara susu dan asma iaitu bukti semasa tidak secara langsung menghubungkan pengambilan susu dan asma.

Malah,
National Asthma Council Australia
 tidak mencadangkan untuk mengelakkan pengambilan produk tenusu sebagai cara untuk menguruskan asma. Dan mereka juga menasihati bahawa susu dan produk tenusu tidak meningkatkan mukus/lendir.

Jadi, apakah hubungan tenusu dan asma?

Ramai menganggap tenusu mempunyai hubungan dengan asma. Minum susu atau makan produk tenusu tidak menyebabkan asma. Walau bagaimanapun, jika anda mempunya alahan tenusu, ia boleh mencetuskan simptom yang sama seperti asma.

Jika anda mempunyai asma dan alahan tenusu, tenusu boleh memburukkan lagi keadaan asma. Kira-kira 45% kanak-kanak yang menghidap asma mempunyai alahan tenusu dan alahan makanan lain. Kanak-kanak dengan alahan makanan adalah 4 kali ganda cenderung mendapat asma atau keadaan alergi lain berbanding kanak-kanak yang tidak mempunyai apa-apa alahan makanan.

Asma dan alahan makanan menghasilkan tindak balas yang sama. Sistem kekebalan tubuh menjadi berlebihan disebabkan oleh tersalah makanan atau alergen lain sebagai penyerang. Ini menyebabkan wujudnya beberapa mitos tenusu boleh mencetuskan simptom asma.

Penyelidikan perubatan menegaskan bahawa tenusu tidak berkait dengan simptom asma yang semakin buruk. Satu kajian mengenai 30 orang dewasa dengan asma menunjukkan bahawa minum susu lembu tidak menyebabkan simptomnya menjadi lebih teruk.

Di samping itu, satu kajian pada tahun 2015 mendapati bahawa ibu yang mengambil sejumlah produk tenusu semasa hamil mempunyai bayi dengan risiko asma dan gangguan alahan lain, seperti ekzema.

Tenusu dan mukus

Sebab lain yang mungkin dikaitkan antara produk tenusu dengan asma adalah kerana ia dianggap peningkatan lendir dalam tubuh anda. Mereka yang mempunyai asma menyebabkan mempunyai terlalu banyak mukus di dalam paru-paru mereka.

Walau bagaimanapun,
National Asthma Council of Australia
 mendapati bahawa susu dan tenusu tidak menyebabkan tubuh seseorang menghasilkan banyak mukus. Tetapi bagi sesetengah orang dengan alahan tenusu, susu boleh
menebal air liur di dalam mulut.

Oleh itu, untuk mencapai kawalan asma yang baik, anda harus mengikuti saranan doktor anda.

Hello Health Group
 tidak memberikan nasihat, diagnosis atau rawatan perubatan.


Tak Boleh Campur Makanan Darat & Laut Dalam 1 Pinggan, Mengapa Agaknya?

Pernahkah anda dengar mengenai larangan mencampurkan makanan laut dan makanan darat? Pantang larang ini amat sinonim dalam kalangan mereka yang beragama Islam.

Nasihat yang sama selalu diulang-ulang lebih-lebih lagi pada waktu perayaan. Menurut mereka, makan ayam, ikan, daging atau telur dalam satu pinggan boleh mendatangkan mudarat.

Kalau hendak
makan lauk ayam
, lebih baik makan ayam sahaja tanpa mencampurkannya dengan daging lain.

Ramai antara kita yang mengamalkan amalan ini dalam kehidupan seharian untuk mengelakkan penyakit.

Walau bagaimanapun, benarkah terdapatnya bukti saintifik mengenai keburukan makan daging daripada laut bersama-sama daging daripada darat?

Jom ikuti kupasan kami di bawah.

Baca lebih lanjut tentang Pemakanan Sihat
di sini.

Pendapat mufti mengenai larangan mencampur makanan laut dan darat

Ramai yang mengaitkan amalan ini dengan gaya pemakanan Rasulullah SAW. Walau bagaimanapun, menurut Mufti Wilayah Persekutuan di dalam blog beliau, tidak ada halangan sedemikian tertulis dalam Al-Quran.

Namun, menurut beliau lagi, jika terbukti dari segi saintifik bahawa mencampurkan makanan tersebut boleh membawa mudarat, maka kita haruslah mengelakkannya untuk tujuan kesihatan.

Tambah lagi, amalan ini mungkin berakar umbi daripada amalan orang dulu-dulu yang jarang mencampur-adukkan makanan mereka.

Selalunya, mereka mempunyai bilangan lauk yang sedikit dan selesa makan cuma satu hidangan daging sahaja setiap hari.

Selain itu, dalam Islam, kita juga meraikan amalan yang menggalakkan semua orang untuk bersederhana dalam menjamu selera.

Pendek kata, tidak ada masalah jika anda ingin makan daging ayam, ikan dan lembu dalam satu pinggan asalkan makanan tersebut berasal daripada sumber yang halal.

Masa penghadaman yang berbeza, betul ke?

Ada juga yang berpendapat daging daripada laut dan daripada darat mempunyai
masa pencernaan
 yang berbeza-beza, sebab itulah ia tidak boleh dimakan sekali gus!

Sebenarnya, perkara ini adalah tidak benar sama sekali. Tidak kiralah makanan apa pun yang dimakan, tempoh pencernaannya tetap sama.

Selepas makan, makanan memerlukan masa selama 6 hingga 8 jam untuk melepasi bahagian perut dan juga usus kecil.

Kemudiannya, makanan akan masuk ke dalam usus besar untuk pencernaan yang lebih lanjut.

Makanan yang anda makan mungkin memerlukan lebih kurang 36 jam untuk dicerna sebelum ia melepasi kesemua bahagian usus.

Semua proses ini, daripada masa makanan tersebut masuk melalui mulut hinggalah ia keluar daripada badan sebagai tinja mungkin makan masa selama 5 hari, bergantung kepada individu.

Tidak ada sebab mengapa makanan mempunyai masa pencernaan yang berbeza. Oleh sebab itu, jangan mudah percaya kata orang ya!

Jadi, makan daging bagus atau tidak?

Ramai orang yang menyangka makan banyak daging merupakan sesuatu yang tidak baik untuk kesihatan.

Memang benar, sebenarnya makan daging merah amat
berkait rapat dengan kanser
, terutamanya
kanser kolon
.

Ada beberapa kajian yang mendapati pengambilan daging merah yang tinggi setiap hari dapat meningkatkan risiko kanser termasuklah
kanser prostat
, buah pinggang dan payudara.

Namun, kebanyakan kajian mendapati hanya daging merah sahaja yang mempunyai kaitan dengan kanser. Daging putih seperti daging ayam dan daging ikan masih boleh dimakan seperti biasa.

Oleh sebab itu, ada orang yang terus menjauhi daging merah, lebih-lebih lagi jika mereka mempunyai ahli keluarga yang mempunyai kanser kolon.

Disebabkan perkara di atas, makanan yang mencetuskan banyak kontroversi ini membuatkan ramai orang jadi pening dan tidak dapat membuat keputusan dengan betul.

Sebenarnya, boleh ke tidak makan daging?

Yang sebetulnya, daging merupakan
sumber protein
 dan mineral yang amat baik untuk anda.

Namun, jika anda seorang penggemar daging, anda perlu hadkan jumlah pengambilan kepada sekitar 70 gram sahaja dalam masa sehari.

Daging seperti daging ayam, kambing dan lembu semuanya kaya dengan protein. Tetapi, bukan daging sahaja yang boleh menjadi
sumber protein
 dalam makanan harian.

Ada sesetengah individu yang memilih untuk tidak mengambil daging sebagai sebahagian daripada diet mereka setiap hari.

Walau bagaimanapun, mereka yang memilih untuk tidak makan daging masih boleh
memenuhi keperluan nutrien badan
 dengan mengambil makanan lain seperti kekacang atau tofu.

Tip untuk mereka yang suka makan daging

Jika anda suka makan daging, ada beberapa tip yang berguna bagi memastikan ia kekal baik untuk kesihatan anda:

Tidak ada masalah jika anda makan daging. Tapi pastikan anda tahu pilih bahagian atau jenis daging yang sihat.

Anda boleh mengagak satu bahagian daging dengan membandingkannya dengan sekotak kad ataupun sebesar tapak tangan anda.

Sebelum makan, pastikan anda buang bahagian berlemak sebanyak mungkin. Jika anda buat sup, buang lebihan lemak selepas masak.

Gunakan cara memasak yang lebih sihat untuk masak daging seperti bakar, panggang atau rebus.

Kurangkan makan daging merah yang diproses seperti sosej,
hot dog
, daging burger dan sebagainya.

Amalkan
makan ikan dan makanan laut
 seperti udang, ketam dan juga
lobster
. Bukan sahaja rendah lemak, malah ia juga alternatif yang lebih sihat berbanding daging.


Tanda Lahir Port Wine Stain, Bolehkah Ia Hilang Ataupun Tidak? Ini Jawapannya!

Kebanyakan bayi akan dilahirkan bersama dengan tanda lahir
 mereka yang tersendiri. Ia boleh wujud di mana-mana bahagian anggota tubuh badan seperti muka, tangan, kaki atau badan.

Dalam pada itu, terdapat pelbagai jenis tanda lahir yang boleh dialami bayi. Antara yang paling terkenal dan biasa berlaku kepada si manja adalah tanda lahir port wine stain.

Persoalan yang selalu bermain di fikiran ibu bapa adalah apakah ia? Adakah ia bahaya? Adakah ia kekal? Jom sama-sama kita ikuti artikel ini untuk mengetahui mengenainya dengan lebih mendalam lagi!

Apa itu tanda lahir port wine stain?

Sebelum pergi lebih lanjut, mari kita berkenalan serba sedikit mengenai tanda lahir jenis ini terlebih dahulu.
Secara umumnya, terdapat dua jenis utama tanda lahir iaitu:

Tanda lahir berpigmen
: Ia terjadi akibat pigmen yang berlebihan di kawasan kulit tersebut. Kebiasaannya berwarna gelap seperti tahi lalat.

Tanda lahir vaskular
: Ia terjadi akibat saluran darah yang terkumpul di bawah kulit. Kebiasaannya berwarna kemerahan atau merah jambu.

Tanda lahir port wine stain atau
nevus flameus
merupakan sejenis tanda lahir vaskular. Ia berwarna seakan-akan merah jambu atau ungu gelap.

Kebiasaannya, ia akan terjadi pada kawasan muka, kepala, leher, tangan atau kaki. Pun begitu, ia masih boleh terjadi pada anggota badan yang lain.

Apakah punca tanda lahir ini terjadi?

Tanda lahir ini bukanlah berpunca daripada faktor genetik atau keturunan kerana ia akan berlaku secara rawak pada bayi yang tertentu.

Punca sebenar ia terjadi adalah terdapat saluran darah di suatu kawasan kulit yang sempit lalu mengakibatkan darah terkumpul di bawah kulit.

Kumpulan darah inilah yang menyebabkan kawasan permukaan kulit tersebut bertukar warna seakan merah jambu atau ungu gelap.

Adakah ia berbahaya?

Sebenarnya, tanda lahir ini tidak mendatangkan sebarang bahaya atau mudarat kepada bayi anda. Namun begitu, ia mungkin merupakan tanda bayi anda mempunyai kondisi kesihatan seperti sindrom ‘Sturge-Weber’ atau ‘Klippel-Trenaunay’ yang
berbahaya kepada tumbesaran bayi anda
.

Sebaiknya, bawa si kecil anda berjumpa doktor untuk mendapatkan lebih kepastian mengenai perkara ini.

Perkara yang paling perlu dikuatiri oleh ibu bapa adalah tanda lahir ini mungkin akan membuat penampilan mereka lain daripada yang lain lalu menggugat keyakinan diri mereka, terutamanya ketika menjangkau usia remaja.

Adakah ia akan hilang dengan sendiri?

Hakikatnya, tanda lahir ini adalah bersifat kekal dan tidak akan hilang dengan sendiri kerana tiada rawatan atau ubatan yang boleh digunapakai untuk menghilangkannya.

Namun begitu, ibu bapa boleh
mempertimbangkan untuk melakukan prosedur laser khas
 yang boleh memudarkan warna tanda lahir pada bayi mereka bagi tujuan kosmetik.

Sebaiknya, ibu bapa boleh dan terus menyemai keyakinan dalam diri anak anda sekiranya mereka mengalami tanda lahir ini.
Beritahu mereka bahawa tanda lahir ini bukanlah satu
 kecacatan atau kelainan daripada individu lain
 sebaliknya satu keunikan yang tidak semua individu berpeluang mengalaminya!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Mengapa Saya Boleh Ada Tanda Lahir?

Betul Ke Jika Makan Kicap, Parut Luka Seperti Chicken Pox Jadi Lebih Gelap?

Perasan Parut di Lengan Kiri Anda? Ini Sebab Kenapa Dulu Kita Kena Suntik BCG

Penyakit Kulit Bayi: Ekzema, Ruam dan Alahan

Bagaimana Memilih Produk Penjagaan Kulit Bayi


Bagaimana Pemeriksaan Rahim Dibuat? Ada Yang Scan Di Perut & Ada Yang Melalui Faraj

Pemeriksaan kesihatan penting untuk dilakukan terutamanya bagi kaum Hawa
 untuk kenal pasti sebarang kelainan. Antara ujian yang sering disarankan adalah ultrabunyi pelvis.

Namun, sebelum kita kupas perkara ini dengan lebih lanjut, fahami terlebih dahulu apa itu ultrabunyi pelvis serta kaedah yang bakal digunakan. Jom baca!

Apa itu ujian ultrabunyi pelvis?

Ultrabunyi pelvis adalah ujian diagnostik
noninvasive
yang menghasilkan imej yang digunakan untuk menilai organ dan struktur dalam pelvis wanita.

Ujian ini membolehkan visual organ serta struktur pelvis wanita termasuk rahim, serviks, faraj, tiub fallopio dan ovari dapat dilihat dengan cepat.

Ia turut menggunakan
transducer
yang menghantar gelombang ultrabunyi pada frekuensi yang terlalu tinggi untuk didengari.

Transducer
 ultrasound diletakkan di kulit, dan
gelombang ultrabunyi akan bergerak melalui badan ke organ dan struktur di dalamnya.

Kemudian, gelombang bunyi akan dipantulkan dari organ seperti gema dan kembali ke
transducer
.

Transducer
 bakal memproses gelombang yang dipantulkan, yang kemudiannya diubah oleh komputer menjadi gambaran organ atau tisu yang diperiksa.

Selain itu, gelombang bunyi bergerak pada kelajuan yang berbeza bergantung pada jenis tisu yang dituju, paling cepat melalui tisu tulang dan paling lambat melalui udara.

Kelajuan dan berapa banyak gelombang bunyi yang dikembalikan ke
transducer
akan diterjemahkan oleh
transducer
 sebagai pelbagai jenis tisu berbeza.

Gel ultrabunyi diletakkan pada
transducer
dan kulit untuk membolehkan pergerakan yang lancar dan menyingkirkan ruangan udara antara kulit dan
transducer
untuk pengaliran bunyi terbaik.

Ultrabunyi pelvis boleh dilakukan menggunakan satu atau kedua-dua jenis kaedah berikut:

Transabdominal
 (melalui perut):
Transducer
 diletakkan di perut menggunakan gel konduktif

Transvaginal
 (melalui faraj):
Transducer
nipis yang panjang disaluti dengan gel pengalir dan sarung plastik/lateks, dimasukkan ke dalam faraj

Jenis prosedur ultrabunyi yang dilakukan bergantung pada sebab tertentu.

Hanya 1 atau kedua-dua kaedah digunakan untuk memberikan maklumat yang diperlukan bagi diagnosis dan rawatan.

Ultrabunyi transvaginal

Ultrabunyi transvaginal, juga disebut ultrasound endovaginal, adalah jenis ultrabunyi pelvis yang digunakan oleh doktor untuk memeriksa organ pembiakan wanita. Ia merangkumi rahim, tiub fallopio, ovari, serviks, dan faraj.

Transvaginal bermaksud
through the vagina
atau ‘melalui faraj,’ dan ia adalah pemeriksaan dalaman.

Tidak seperti ultrabunyi perut atau pelvis yang biasa, di mana
transducer
 digunakan di bahagian luar pelvis, prosedur ini melibatkan doktor atau pakar memasukkan
ultrasound probe
 kira-kira 2 atau 3 inci ke saluran faraj anda.

Ultrabunyi transvaginal biasanya digunakan untuk menilai:

Fibroid rahim

Endometrial polyps

Pendarahan faraj yang tidak normal

Parut rahim

Masalah kesuburan

Sista ovari atau tumor

Kondisi faraj, serviks, pundi kencing, atau tiub fallopio

Jangkitan pelvis

Pemakaian IUD

Kehamilan ektopik atau keguguran

Placental placement

Ujian transabdominal

Ini adalah prosedur yang digunakan untuk memeriksa organ di sekitar perut dengan cara kulit perut ditekan dengan kuat oleh t
ransducer.

Di samping itu, gelombang bunyi bertenaga tinggi dari t
ransducer
akan dipantul dari tisu dan menghasilkan gema.

Gema kemudian dihantar ke komputer, yang menghasilkan gambaran disebut sebagai sonogram, juga dikenali sebagai ultrasound
abdominal
atau perut.

Bagaimana doktor memilih ujian yang bakal dilakukan?

Bagi doktor, jenis ujian ultrabunyi yang disyorkan bergantung sepenuhnya pada maklumat yang dicari.

Pemeriksaan transabdominal memberikan gambaran luas mengenai organ pelvis, manakala ujian transvaginal mampu memberikan perincian yang lebih tepat di kawasan yang lebih kecil.

Dalam sesetengah kes, ultrabunyi transabdominal mungkin dilakukan pada mulanya dan kemudian diikuti oleh transvaginal jika gambaran lebih terperinci diperlukan.

Sekiranya anda tidak pernah menjalani ujian dalaman sebelum ini, atau jika pemikiran untuk menjalani ujian transvaginal menyebabkan anda tertekan, berbincanglah dengan doktor untuk mengetahui jika ada kaedah lain yang boleh digunakan.

Apa yang harus anda tahu sebelum melakukannya?

Sama seakan pemeriksaan pelvis tahunan, ultrabunyi transvaginal biasanya dilakukan dengan pesakit yang berbaring telentang di atas meja dengan posisi kakinya dikangkang.

Bergantung pada maklumat yang diperlukan, anda mungkin diarahkan untuk minum air sebelum pemeriksaan dilakukan untuk
mengisi penuh atau sebahagian pundi kencing.

Mana-mana jenis ujian boleh menjadi tidak menyelesakan dengan pundi kencing yang penuh.

Jika ia diperlukan, juruteknologi harus memaklumkan anda secepat mungkin masa berehat untuk menggunakan tandas tanpa menjejaskan keputusan ujian.

Tambahan itu, keseluruhan pemeriksaan tersebut biasanya mengambil masa sekitar 15 ke 30 minit.

Dalam beberapa kes pula, ujian ultrabunyi pelvis mungkin merangkumi
sonohysterogram
.

Larutan
saline
 steril akan dimasukkan ke dalam rahim melalui kateter semasa pemeriksaan, dan imej bakal diambil sebelum dan selepas larutan
saline
 dimasukkan.

Dengan itu, larutan tersebut menjadikan proses visualisasi ciri-ciri
endometrium (lapisan rahim)
lebih mudah.


10 Sebab Ini PUNCA Gigi Anda Kuning, Tapi Usah Risau, Ada Cara Nak Cegah!

Perubahan warna gigi adalah satu keadaan biasa yang boleh terjadi disebabkan pelbagai punca. Namun berita baiknya, ada cara untuk merawat dan mencegah gigi berubah warna.

Apa itu perubahan warna gigi?

Gigi berubah warna adalah apabila keadaan
warna pada gigi bertukar
. Ia tidak lagi kelihatan putih seperti yang sepatutnya.

Gigi anda mungkin menjadi gelap, bertukar warna daripada putih ke warna yang berbeza atau timbul bintik-bintik putih atau hitam.

Perubahan warna gigi mungkin disebabkan oleh:

# Ekstrinsik.
 Berpunca daripada sesuatu yang menyentuh gigi anda.

# Intrinsik.
 Disebabkan oleh sesuatu di dalam gigi atau tubuh anda.

# Berkaitan dengan usia.
 Perubahan yang berlaku disebabkan peningkatan umur.

Punca gigi berubah warna

Terdapat beberapa penyebab perubahan warna gigi, termasuk:

1. Makanan atau minuman

Kopi, teh
, minuman berkarbonat, wain serta sesetengah buah-buahan dan sayuran – seperti epal dan kentang – boleh mengotorkan gigi.

2. Penggunaan tembakau

Tabiat merokok
 atau mengunyah tembakau juga boleh mengakibatkan gigi berubah warna.

3. Amalan penjagaan kebersihan gigi yang buruk

Tidak memberus dan flos gigi serta membilas mulut dengan secukupnya untuk menyingkirkan plak dan kekotoran.

4. Masalah kesihatan

Beberapa penyakit boleh mempengaruhi enamel (permukaan gigi yang keras) dan dentin (bahan asas di bawah enamel) boleh menyebabkan perubahan warna gigi.

Rawatan untuk keadaan tertentu juga boleh mempengaruhi warna pada gigi. Contohnya, radiasi kepala dan leher serta kemoterapi boleh menjadi salah satu puncanya.

Selain itu, jangkitan tertentu pada ibu mengandung turut boleh menyebabkan gigi berubah warna pada si kecil dengan menjejaskan perkembangan enamel.

5. Ubat-ubatan

Pemberian antibiotik
tetracycline
 dan
doxycycline
 pada anak di bawah usia 8 tahun yang masih dalam proses tumbesaran gigi boleh menjadi punca ia berubah warna.

Ubat kumur
 yang mengandungi
chlorhexidine
 dan
cetylpyridium chloride
 juga boleh mengotorkan gigi.

Antihistamin, ubat antipsikotik dan
ubat untuk tekanan darah tinggi
 juga penyebab gigi bertukar warna.

6. Bahan pergigian

Sesetengah bahan yang digunakan
dalam pergigian
, seperti pemulihan amalgam (
amalgam restorations
), terutamanya bahan yang mengandungi sulfida perak, boleh menjadi punca gigi menjadi kelabu-kehitaman.

7. Penuaan

Seiring pertambahan usia, lapisan luar enamel pada gigi akan hilang. Keadaan ini akan menampakkan warna semula jadi dentin.

8. Genetik

Terdapat sesetengah individu mempunyai enamel secara semula jadi lebih cerah atau lebih tebal berbanding yang lain.

9. Persekitaran

Fluorida berlebihan sama ada daripada sumber persekitaran – kadar fluorida tinggi secara semula jadi di dalam air – atau penggunaan berlebihan bahan atau produk dengan kandungan fluorida, boleh menyebabkan perubahan warna gigi.

10. Trauma

Sebagai contoh,
kerosakan gigi
 yang disebabkan jatuh boleh mengganggu pembentukan enamel pada anak kecil semasa proses pertumbuhan gigi.

Trauma juga boleh menyebabkan gigi berubah warna bagi individu dewasa.

Perubahan warna gigi berdasarkan warnanya

Berikut antara punca gigi berubah warna:

Kuning
: Seiring bertambahnya usia, permukaan enamel putih gigi anda boleh merosot. Bahagian kuning dalam gigi akan jelas kelihatan.

Coklat
: Tembakau, minuman seperti teh atau kopi, dan tabiat menggosok yang buruk menyebabkan kerosakan gigi, sekali gus menjejaskan warnanya.

Putih
: Semasa gigi awal tumbuh, terlalu banyak fluorida boleh menyebabkan bintik-bintik putih.

Ini disebut fluorosis
 dan ia berlaku apabila gigi bersentuhan dengan terlalu banyak fluorida daripada air minum atau
penggunaan ubat kumur
 mahupun
ubat gigi.

Hitam
: Kerosakan gigi atau
tooth pulp necrosis
 boleh menjadikan gigi anda menjadi kelabu atau hitam.

Pendedahan kepada mineral seperti besi, mangan, atau perak dalam persekitaran industri atau daripada sebarang makanan tambahan boleh menyebabkan garis hitam pada gigi.

Ungu
: Wain merah dapat mengotorkan enamel gigi dengan warna minuman.

Langkah pencegahan

Beberapa perubahan gaya hidup dapat membantu mencegah perubahan warna gigi:

Sekiranya anda
penggemar kopi atau perokok
, pertimbangkan untuk mengurangkan atau berhenti terus

Tingkatkan kebersihan gigi anda dengan memberus, flos dan menggunakan ubat kumur setiap hari

Pastikan gigi anda dibersihkan oleh
doktor gigi
 setiap 6 bulan

Sekiranya warna gigi anda berubah tanpa penjelasan dan wujud gejala lain, buat janji temu dengan
doktor gigi

Merawat perubahan warna gigi

Pilihan
rawatan untuk memutihkan gigi
 boleh berbeza-beza bergantung kepada penyebab perubahan warna.

Ia mungkin termasuk:

Perubahan teknik memberus dan flos gigi

Mengelakkan makanan dan minuman yang menyebabkan kotoran pada gigi

Menggunakan produk pemutihan daripada farmasi

Mendapatkan produk pemutihan yang dibeli daripada doktor gigi

Prosedur pemutihan di klinik – gunakan kepekatan hidrogen peroksida yang lebih tinggi untuk pemutihan gigi berbanding dengan produk di rumah. Rawatan di klinik bertindak balas dengan cepat dan kesannya biasanya bertahan lebih lama daripada kaedah lain

Ikatan (
bonding
). Doktor gigi atau prosthodontis meletakkan bahan tertentu pada gigi yang berubah warna untuk menukar warna atau bentuknya

Veneer
.
Proses pemasangan lapisan nipis (
veneer
)
p
ada permukaan depan gigi untuk mengubah warna atau bentuk

Satu keadaan biasa

Perubahan warna gigi adalah perkara biasa dan boleh berlaku kepada sesiapa sahaja kerana pelbagai sebab.

Kekotoran yang menjadi punca gigi berubah warna biasanya dapat dihilangkan atau dikurangkan dengan produk atau prosedur pemutihan gigi.

Rujuklah kepada doktor gigi untuk mengetahui cara penyelesaian terbaik untuk gigi anda.


Bagaimana Menangani Perceraian dengan Cara Baik

Tiada siapa yang berkahwin dengan matlamat ingin bercerai. Perkahwinan bagi kebanyakan pasangan bertujuan untuk mencapai kebahagiaan yang berkekalan. Pun begitu, bagi sesetengah pasangan, perkahwinan yang dibina mungkin menemui jalan buntu dengan konflik yang tidak berkesudahan. Anda dan pasangan mungkin akhirnya mengambil keputusan untuk membubarkan perkahwinan. Tempat tinggal, anak-anak dan harta sepercarian semuanya kini menjadi taruhan dalam pergelutan yang bakal anda hadapi. Sebelum anda bertindak tergesa-gesa untuk memenangi pergaduhan yang bakal merugikan diri, fikir kembali. Perceraian dengan cara baik lebih menguntungkan dan mengurangkan trauma kepada anda dan pasangan. Ketahui 5 tip berikut untuk membantu anda bercerai dengan cara baik.

1. Dapatkan sokongan

Walaupun betapa sunyi anda rasakan, anda tidak berseorangan. Bina sistem sokongan daripada rakan dan keluarga yang dapat membantu anda menangani perasaan yang anda alami dan belajar bagaimana menangani mereka dengan cara yang konstruktif.

Apabila anda dapat mengawal emosi anda, anda akan lebih bersedia untuk berunding tentang perceraian dalam keadaan yang lebih tenang dan lebih membuahkan hasil.

2. Elakkan menyalahkan satu sama lain

Terdapat dua sisi untuk setiap cerita, tetapi amat sukar untuk melihat dengan jelas apabila anda berada di tengah-tengah perceraian yang berantakan dan penuh emosi.

Salah satu langkah yang paling penting untuk menyelesaikan perceraian anda dengan aman adalah dengan melihat kembali setiap perkara yang berlaku dan mengakui kesilapan anda semasa dalam perkahwinan tersebut.

Apabila kedua-dua pasangan mengakui kesilapan mereka sendiri dan bertanggungjawab atas perbuatan mereka, mereka akan kurang menyalahkan satu sama lain dan dapat berkomunikasi dengan lebih terbuka dan jujur.

3. Tetapkan matlamat anda

Sekiranya anda ingin memperjuangkan segala isu dan perincian yang anda inginkan, besar kemungkinan anda akan mengheret perceraian anda selama berbulan-bulan atau bahkan bertahun-tahun,

Tetapi jika anda ingin melalui perceraian secara aman, anda perlu belajar memilih matlamat anda.

Luangkan masa untuk menentukan apa yang paling penting bagi anda – apa yang anda inginkan, keperluan anda dan perkara yang tidak boleh anda rundingkan – sebelum anda membincangkannya dengan pasangan anda. Dengan cara ini, anda akan lebih jelas dalam menangani rundingan dengan cara yang lebih aman dan fokus.

4. Pilih cara perceraian yang lebih baik

Apabila bercakap tentang perceraian, anda mempunyai banyak pilihan. Anda boleh mengemukakan kes sendiri atau melantik peguam untuk tuntutan di mahkamah. Jika anda mempunyai sebab yang kukuh, anda mungkin boleh menuntut khulu’ tanpa campur tangan peguam. Anda juga boleh melibatkan perunding untuk rundingan perceraian.

Luangkan masa untuk mengkaji setiap cara perceraian dan pilih salah satu yang paling baik yang boleh memastikan anda bercerai dengan cara baik.

5.  Fikir masa hadapan, bukan masa lalu

Jika anda merasa perlu untuk membalas dendam pada pasangan anda, anda akan dibutakan dengan perasaan benci daripada melaksanakan perceraian yang aman untuk kepentingan masa hadapan.

Keputusan yang anda buat sekarang akan memberi kesan kepada anda dan anak-anak anda untuk tahun-tahun yang akan datang, jadi jangan dikaburi perasaan benci dan ingin menang. Jika anda masih terlalu geram dan kecewa, dapatkan sokongan dan kaunseling supaya anda tidak mengorbankan masa hadapan anak anda demi ego dan kebencian.

Tiada siapa yang menang dalam perceraian, tetapi jika anda memberi tumpuan kepada apa yang paling penting, seperti anak-anak dan masa depan anda, bukan masa lalu yang menyakitkan, anda mempunyai peluang yang lebih baik untuk mencapai penyelesaian yang aman.


Alamak! Anda Berisiko Tercirit Semasa Beraksi Dengan Pasangan Jika Mengalami Keadaan Ini!

Memadu kasih adalah antara perkara yang paling utama dalam kehidupan pasangan suami isteri.  Disebabkan itu, sebarang kesilapan ketika projek asmara berlangsung harus dielakkan. Jangan terkejut jika kami kata ada juga pasangan yang cirit semasa seks!

Adakah ia sesuatu yang normal? Apakah punca sebenar ia berlaku?

Jom sama-sama kita ikuti artikel ini dengan lebih lanjut untuk tahu jawapannya.

Untuk mendapatkan lebih banyak info tentang Sistem Penghadaman, sila dapatkannya
di sini.

Cirit semasa seks, adakah ia normal?

Cuba bayangkan, anda dan pasangan sedang asyik mendayung meredah lautan asmara yang penuh liku dan secara tiba-tiba sahaja muncul ombak yang menghentam kapal layar kalian.

Inilah analogi yang boleh digambarkan sekiranya berlaku keadaan luar jangka ketika projek memadu kasih berlangsung seperti tercirit semasa beraksi dengan pasangan.

Untuk pengetahuan anda, fenomena cirit semasa seks adalah normal dan boleh berlaku kepada mana-mana pasangan
 tatkala proses penetrasi zakar ke dalam faraj
.

Meskipun kita sudah tahu bahawa ia adalah normal namun apakah dalangnya?

Baca juga:

Apa punca tercirit semasa memadu kasih?

Buat anda yang tertanya-tanya, berikut adalah sebab fenomena cirit semasa seks berlaku:

#1. Anatomi tubuh badan

Seks melalui lubang dubur atau seks anal
boleh menyebabkan seseorang itu terasa seperti ingin membuang air besar.

Ini kerana kawasan ini terdapat banyak sistem saraf yang mungkin mengelirukan otak.

Ketika otot lubang dubur anda mengemut dan mengembang ketika penetrasi dilakukan, ia mungkin akan menghantar isyarat kepada otak bahawa kalian mahu berak.

Walaupun anda dan pasangan tidak melakukan seks anal ini, otak mungkin akan masih terkeliru kerana rangsangan seksual boleh melancarkan aliran darah pada tisu lubang dubur.

Akibatnya, saluran lubang dubur anda akan mengeluarkan cecair lantas mengakibatkan tinja terkeluar.

#2. Posisi semasa memadu kasih

Kedudukan tubuh badan anda semasa sedang
bereksperimen dengan pelbagai posisi seks
 boleh memberikan tekanan kepada otot perut.

Tentu sekali tekanan ini akan membuatkan usus anda terutamanya rektum yang mungkin membuat kalian terasa seperti mahu berak.

Ia akan berlaku dengan lebih teruk sekiranya kalian melakukan posisi seks yang memberi tekanan kuat pada perut seperti posisi seks klasik
missionary.

Jika ia berlaku kepada anda, maka segeralah berkunjung ke tandas untuk melepaskan hajat bagi mengurangkan risiko tercirit semasa bersenggama.

#3. Orgasma seks

Pernahkah kalian terdengar atau terbaca tentang wanita mengeluarkan tinja serentak semasa bersalin?

Ya, perkara yang sama juga mungkin boleh berlaku tatkala
anda dan pasangan mencapai puncak syahwat
!

Ini kerana orgasma semasa memadu kasih akan menyebabkan kontraksi pada rahim lantas membuka laluan untuk najis terkeluar dari lubang dubur.

Dalam pada itu, klimaks juga akan membuat tubuh badan merembeskan prostaglandins yang melancarkan aliran darah ke pelvis.

Kesannya, cecair pada saluran dubur ini akan membuat kalian sukar untuk menahan tinja dari terkeluar.

#4. Kondisi kesihatan tertentu punca tercirit semasa memadu kasih

Kecederaan pada internal anal sphincter (IAS) – otot pada lubang dubur boleh meningkatkan risiko kalian tercirit semasa bersenggama.

Kecederaan ini boleh berlaku akibat
terlalu kuat meneran ketika sembelit atau bersalin
 serta
serangan seksual pada lubang dubur
.

Bukan itu sahaja, kecederaan seperti ini juga boleh menyebabkan beberapa penyakit yang lain seperti sklerosis berbilang, radang usus dan kencing manis.

Sekiranya ia berlaku kepada anda, segera berjumpa doktor untuk rawatan lanjutan.

Apa yang boleh anda dan pasangan lakukan?

Pertama sekali, jangan panik dan kekal tenang. Jika ia berlaku kepada anda atau pasangan, berhenti seketika untuk bersihkan tilam dan katil anda.

Usah khuatir kerana sudah pasti pasangan anda pun faham dan tidak akan sesekali menyalahkan anda. Kalian boleh mulakannya dari awal sekali lagi.

Bagi mengelakkan fenomena cirit semasa seks berulang kembali,
pergilah ke tandas untuk melepaskan hajat terlebih dahulu
 bagi memastikan usus anda tidak mempunyai sebarang bebanan sebelum beraksi di ranjang.

Sekiranya ia berlanjutan dan kalian tidak pasti apa puncanya, segera berjumpa doktor untuk konsultasi.


Risiko Suntikan Vitamin C Ketika Berpuasa

Selain memenuhi keperluan vitamin C daripada makanan segar dan suplemen multivitamin untuk menjaga daya tahan tubuh, sesetengah orang menjadikannya rutin berjumpa doktor untuk mendapatkan suntikan vitamin C. Tetapi, adalah suntikan vitamin C semasa puasa selamat?

Faktor suntikan vitamin C

Pengambilan vitamin C secara suntikan adalah kaedah yang lebih baik hanya untuk keadaan di mana badan memerlukan jumlah vitamin C yang banyak dalam tempoh yang singkat.

Contohnya pesakit yang mempunyai masalah pencernaan sehingga badan tidak mampu menyerap vitamin C dari makanan atau suplemen. Juga dalam sesetengah rawatan seperti kanser.

Secara umumnya, tiada keperluan untuk mengambil suntikan vitamin C jika sekadar sebagai suppemen kesihatan. Pengambilan melalui pemakanan adalah lebih baik dan selamat.

Vitamin C itu sendiri terkenal dengan pelbagai fungsi kesihatan, daripada membantu penyembuhan luka, pembentukan kolagen, hingga menjaga kesihatan gigi dan tulang. Vitamin C juga dipercayai mampu meningkatkan imun tubuh dengan merangsang pnghasilan sel darah putih. Sementara itu, kandungan antioksidan dalam vitamin C dapat membantu menambahkan tenaga, seterusnya mengelakkan anda daripada keletihan.

Vitamin C berfungsi menyokong fungsi utama dalam tubuh Anda, salah satunya adalah fungsi kelenjar adrenal. Kelenjar adrenal adalah kelenjar yang mengatur hormon yang membuatkan stres dan keletihan. Vitamin C juga melindungi anda dari anemia, kerana vitamin ini diperlukan untuk penyerapan zat besi yang lebih optima. Dengan segala fungsinya tersebut, vitamin C sangat membantu anda meningkatkan dan memelihara ketahana tubuh.

Selain untuk terapi penyakit, suntikan vitamin C juga terkenal untuk mencerahkan kulit. Vitamin C merupakan sumber antioksidan yang baik dan dapat menghilangkan kesan buruk radikal bebas yang menyebabkan penuaan. Kerosakan kulit akibat terdedah kepada radikal bebas daripada cahaya matahari mengakibatkan kulit menjadi gelap seterusnya menyebabkan kulit kering dan kusam, serta timbulnya kedutan.

Adakah boleh suntik vitamin C semasa puasa?

Beberapa ahli kesihatan terkemuka tidak mengesyorkan anda untuk menyuntik vitamin C semasa puasa. Rutin menerima suntikan vitamin C dos tinggi boleh menyebabkan risiko terlebih dos vitamin C. Dos umum untuk suntik vitamin C  adalah kira-kira 500 mg sampai 1 g. Namun dos besar hingga 25 g boleh diberikan jika diperlukan. Anda juga harus mempertimbangkan pengambilan vitamin C dari makanan dan suplemen multivitamin sepanjang bulan puasa.

Ternyata, keperluan vitamin C harian orang dewasa di antara 75–90 mg sehari. Sementara itu, had maksimum vitamin C dalam satu hari yang dibenarkan adalah 2000 mg. Jika anda mengambil vitamin C melebihi had ini, anda boleh mengalami muntah, pedih ulu hati (heartburn), sakit kepala, insomnia, hingga batu karang. Pemberian suntikan vitamin C dalam dos tinggi sebenarnya hanya diperlukan untuk orang-orang yang mengalami defisiensi vitamin C berat, misalnya pasakit kanser atau keadaan skurvi.

Kebanyakan pengambilan vitamin C mengurangkan keberkesanan beberapa rawatan tertentu serta memberi kesan buruk daripada manfaatnya. Misalnya, pada dos tertentu, vitamin C dapat digunakan untuk mencegah penyakit katarak. Namun pengambilan vitamin C dalam dos yang berlebihan meningkatkan risiko mendapat katarak.

Kandungan vitamin C yang berlebihan dalam tubuh juga memburukkan keadaan hemokromatosis jika anda menghidapnya. Hemokromatosis adalah penyakit genetik yang membuat tubuh menyerap terlalu banyak zat besi dari makanan yang masuk ke dalam tubuh. Penyakit ini sering kali menyerang hati, jantung, dan pankreas. Ini kerana vitamin C berperanan dalam penyerapan zat besi yang terjadi dalam tubuh.

Hello Health Group
 tidak menyediakan nasihat perubatan, diagnosis atau rawatan.


Jenis Darah Berbeza Bawa Risiko Penyakit Berlainan, Ini Panduan Mudahkan Fahaman Anda!

Anda boleh menukar senaman dan diet anda. Tetapi tiada apa-apa yang anda boleh dilakukan untuk mengubah jenis darah anda, yang ditentukan oleh bahan-bahan mikroskopik – diwarisi daripada ibu bapa anda – yang hidup di permukaan sel darah merah anda.

Bahan-bahan permukaan berinteraksi dengan sistem imun anda dengan cara yang menukarkan risiko anda untuk beberapa penyakit biasa.

Jadi bergantung kepada sama ada anda jenis A, B, AB, atau O, anda mungkin lebih atau kurang berkemungkinan mengalami masalah jantung, kanser, dan beberapa penyakit lain.

Kajian mengenai jenis darah dan kesihatan

Dalam kajian itu, penyelidik diikuti kira-kira 50,000 orang pertengahan umur dan warga tua di timur laut Iran dengan purata tujuh tahun.

Mereka mendapati bahawa orang dengan jenis darah bukan O adalah 9 peratus lebih cenderung untuk mati semasa kajian untuk apa-apa sebab yang berkaitan dengan kesihatan, dan 15 peratus lebih cenderung untuk mati akibat penyakit kardiovaskular, berbanding dengan orang dengan jenis darah O.

Para penyelidik juga memeriksa sama ada jenis darah boleh dikaitkan dengan risiko kanser gastrik, yang mempunyai kadar insiden yang agak tinggi dalam kalangan penduduk yang tinggal di timur laut Iran.

Mereka mendapati bahawa orang dengan jenis darah bukan O mempunyai risiko 55 peratus kanser perut berbanding dengan orang dengan jenis darah O, menurut kajian itu, diterbitkan dalam
online today
 (14 Jan) dalam jurnal BMC Medicine.

Kajian terdahulu telah menunjukkan bahawa orang yang mempunyai jenis darah bukan O mungkin berisiko tinggi untuk kanser tertentu dan penyakit kardiovaskular, tetapi ia adalah kurang jelas sama ada jenis darah dikaitkan dengan jangka hayat, penyelidikan utama e kajian itu, Dr. Arash Etemadi, epidemiologi di National Institutes of Health AS dalam satu temu bual dengan Sains Live.

Apakah jenis darah anda?

Walaupun semua darah dihasilkan daripada unsur-unsur asas yang sama, tidak semua darah adalah sama.

Malah, terdapat lapan jenis darah sama yang berbeza, yang ditentukan oleh kehadiran atau ketiadaan antigen tertentu – bahan-bahan yang boleh mencetuskan tindak balas imun jika ia asing bagi badan.

Oleh sebab ada antigen boleh mencetuskan sistem imun pesakit untuk menyerang salur darah, pemindahan darah selamat bergantung kepada jenis darah-hati dan penyesuaian.

Terdapat empat kumpulan darah utama ditentukan oleh kehadiran atau ketiadaan dua antigen A dan B pada permukaan sel darah merah:

Kumpulan A
– hanya antigen A pada sel-sel merah (dan B antibodi dalam plasma)

Kumpulan B
– hanya mempunyai antigen B pada sel-sel merah (dan A antibodi dalam plasma)

Kumpulan AB
– mempunyai kedua-dua A dan B antigen pada sel-sel merah (tetapi A atau B antibodi dalam plasma)

Kumpulan O
– tidak akan mempunyai A atau B antigen pada merah sel-sel (tetapi kedua-dua A dan B antibodi adalah dalam plasma)

Terdapat cara yang sangat khusus di mana jenis darah mesti dipadankan untuk pemindahan yang selamat. Lihat carta di bawah:

Source: http://www.redcrossblood.org/

Selain antigen A dan B, terdapat antigen ketiga dipanggil faktor Rh, yang boleh hadir sama ada (+) atau tiada (-).

Secara umum, darah negatif Rh diberikan kepada pesakit Rh negatif, dan Rh darah positif atau Rh darah  negatif boleh diberikan kepada pesakit Rh positif.

Penderma sel merah universal mempunyai jenis darah O negatif.

Penderma plasma universal mempunyai jenis darah AB.

Di Malaysia, pengedaran jenis darah digambarkan sebagai berikut:

Jenis darah berkait dengan kesihatan

Masalah ingatan

Berisiko: AB

Golongan darah AB boleh meningkatkan risiko anda untuk kemerosotan kognitif, menunjukkan penyelidikan dari jurnal
Neurology.

Secara khusus, AB yang berusia lebih cenderung berbanding mereka yang mempunyai jenis darah yang lain mempunyai masalah pembelajaran atau mengingat senarai butiran – ujian standard prestasi kognitif.

“Kita tahu jenis darah AB adalah berkaitan dengan tahap faktor pembekuan tertentu dan kepada protein dalam darah,” kata kajian pengarang bersama Mary Cushman, MD, seorang profesor perubatan dan patologi di Universiti Vermont.

Walaupun ini boleh membantu menjelaskan mengapa jenis AB lebih cenderung untuk mengalami masalah pemikiran di kemudian hari, mekanisme yang tepat tidak jelas, kata Cushman.

Kanser pankreas

Berisiko: Bukan-O

Ia mungkin lebih tepat untuk mengatakan orang dengan jenis darah O mempunyai risiko yang lebih rendah untuk kanser pankreas, berdasarkan penyelidikan dari Universiti Yale lakukan terhadap jangkitan bakteria.

Dalam kajian yang dijalankan pada Julai lalu, saintis dari Pusat Kanser Universiti melihat kes spesis biasa bakteria yang dipanggil
Helicobacter
pylori,atau
H.
pylori,yang hidup dalam usus manusia.

Mereka mendapati orang dengan
H. pylori
adalah jauh lebih cenderung untuk menghidap kanser pankreas, kerana cara antigen A dan B membantu bakteria berkembang maju.

Orang dengan jenis darah O tidak membawa antigen pada permukaan sel darah merah mereka. Ini adalah yang membolehkan mereka untuk menderma kepada orang lain.

Kanser perut

Berisiko: AB

Lebih berita buruk jika anda jenis darah AB: Risiko anda untuk mendapat kanser perut adalah lebih kurang 26% lebih tinggi daripada jenis darah B atau O, menyimpulkan kajian dari
American Journal of
Epidemiology.

(Jika anda jenis A, risiko anda adalah 20% lebih tinggi daripada mereka yang mempunyai jenis B atau O.)

Sejenis bakteria yang dipanggil
H. pylori
 mungkin untuk disalahkan. Walaupun kira-kira dua pertiga daripada penduduk dunia sedang berjalan di sekitar dengan H. pylori dalam keberanian mereka, mereka yang mempunyai jenis darah AB atau mungkin mempunyai sistem imun yang memuncak reaksi kepada bakteria yang meningkatkan risiko kanser mereka, kata kajian pengarang bersama Gustaf Edgren, MD, PhD, pakar epidemiologi di Hospital Universiti Karolinska di Sweden.

Penyakit jantung

Berisiko: AB

Kajian 2012 dari Universiti Harvard mendapati mereka yang darah bukan-O juga kebetulan mempunyai peningkatan risiko untuk penyakit kardiovaskular. Tetapi mereka yang mempunyai darah jenis AB adalah paling berisiko secara keseluruhan, menunjukkan peluang 23 peratus lebih besar daripada yang mengidap penyakit jantung berbanding jenis O.

Penulis kajian Dr. Lu Qi, penolong profesor di Jabatan Pemakanan, berkata antigen orang yang selalu bersolek antigen perlu diberikan berat yang sama terhadap kolesterol dan tekanan darah. “Walaupun orang tidak boleh mengubah jenis darah mereka, penemuan kami boleh membantu pakar perubatan lebih memahami berisiko untuk mendapat penyakit jantung,” kata Qi dalam satu kenyataan.


Ikut Petua Orang Lama Jaga Badan Dengan Minum Air Kunyit? Nah, Ini Baik Buruknya!

Susu atau jus kunyit merupakan sejenis air detoks yang kian mendapat perhatian di negara kita. Katanya, individu yang minum air ini dengan kerap akan mempunyai kulit yang lebih cantik dan
glowing
. Namun, ada juga keburukan minum air kunyit setiap hari yang mungkin ramai tidak tahu.

Sebelum anda mengamalkannya, pastikan anda timbang dahulu baik buruknya.

Air campuran kunyit
 mempunyai pelbagai vitamin dan mineral. Ia juga mempunyai sifat antioksidan dan antikeradangan, sesuai dijadikan air detoks.

Dalam artikel kali ini, kami akan terangkan lebih lanjut mengenai
air kunyit hidup
 serta manfaatnya untuk tubuh.

Pada akhir artikel, kami sertakan juga sekali resipi mudah untuk dicuba di rumah!

Untuk mendapatkan lebih banyak info berkenaan Pemakanan Sihat, anda boleh klik
di sini.

5 kebaikan minum air kunyit

Kunyit mempunyai banyak khasiat kepada kesihatan.

Oleh sebab itu, ramai yang mengamalkan pengambilan air yang dicampur dengan kunyit terutamanya untuk tujuan kesihatan diri dan kecantikan dalaman.

Antara kebaikannya dari segi kesihatan ialah:

1. Baik untuk perut

Kunyit yang dicampur dengan air dapat membantu
memudahkan pencernaan
. Selain itu, ia juga sesuai diambil untuk melegakan masalah perut kembung.

Bukan itu sahaja, ia juga dapat meningkatkan metabolisme badan. Individu yang mempunyai
metebolisme yang tinggi
 selalunya lebih mudah menurunkan berat badan.

2. Bermanfaat untuk jantung

Kunyit dapat mengurangkan kadar kolesterol badan. Oleh sebab itu, ia mungkin dapat membantu mengurangkan risiko
penyakit jantung.

Manfaat minum air kunyit 3. Mengurangkan inflamasi

Kunyit sangat terkenal dengan sifat antiradangnya. Ada beberapa kajian yang melaporkan pengurangan simptom dalam kalangan penghidap osteoartritis.

Pada masa yang sama, ia juga dapat mengurangkan
risiko demensia
, depresi dan juga penyakit mental yang lain.

Namun, masih banyak kajian yang perlu dijalankan untuk menentukan manfaat sebenar kunyit terhadap kesihatan mental.

4. Dapat memutihkan kulit wajah

Sebagai air detoks, kunyit sudah lama terkenal menjadi minuman yang dapat menyingkirkan toksin dari badan.

Antioksidan yang terkandung di dalamnya dapat melindungi sel badan daripada kerosakan.

Selain itu, kunyit juga dapat mencerahkan kulit wajah dan
memperlahankan tanda-tanda penuaan.

Sebab itulah, banyak produk kecantikan tradisional yang mengandungi kunyit sebagai bahan utamanya.

5. Minum air kunyit boleh meningkatkan sistem imun badan

Akhir sekali, air ini mungkin dapat membantu meningkatkan daya tahan badan.

Disebabkan kandungan vitamin dan mineralnya yang tinggi, ia mungkin dapat
menguatkan sistem imun
 badan untuk melawan jangkitan.

Baca juga:

Nak Wajah Awet Muda Dan Bebas Jerawat? Sapu Masker Kunyit, DIY Di Rumah Sahaja!

Benarkah Kunyit Baik Untuk Kulit?

Apakah keburukan minum air kunyit setiap hari?

Selalunya, air yang dicampur kunyit tidak diminum setiap hari. Namun, secara amnya, ia selamat untuk diminum.

Walau bagaimanapun, ia mungkin akan mendatangkan bahaya sekiranya diambil dalam dos yang tinggi. Jadi, berhati-hati sekiranya anda mengambil suplemen yang mengandungi kunyit.

Selain itu, individu yang mempunyai alahan kunyit selalunya akan sakit perut, cirit-birit dan mengalami
masalah ruam pada kulit.

Sekiranya anda mempunyai simptom ini, elakkan pengambilan air ini dengan kerap.

Resipi air kunyit

Resipi air campuran kunyit lemon mudah

Dalam resipi ini, anda cuma perlukan dua bahan iaitu kunyit dan lemon.

Minum air kunyit sesuai diamalkan pada waktu pagi untuk membantu sistem pencernaan. Minum serta-merta untuk elakkan air bertukar warna.

Bahan-bahan:

1 sudu teh perahan lemon

¼ sudu serbuk kunyit

Cara penyediaan:

Gunakan gelas yang panjang. Masukkan air suam dan campurkan 1 sudu perahan lemon dan ¼ sudu kunyit. Kacaukan.

Siap dan sedia untuk diminum.

Resipi jus kunyit bersama air asam

Air asam kunyit halia ini sesuai diamalkan oleh wanita yang
berada dalam pantang
 atau baharu sahaja
mengalami keguguran.

Resipi di bawah akan menghasilkan air campuran kunyit yang boleh diminum selama sebulan.

Bahan-bahan:

6 ketul kunyit hidup.

1 ruas halia.

Air asam jawa semangkuk kecil.

Gula merah secukup rasa.

Air.

Cara penyediaan:

Kisar halia, kunyit dan air. Kemudian, masukkan gula merah dan air asam jawa.

Rebus semua bahan di atas sehingga mendidih di bawah api sederhana.

Anda hanya perlu minum 3 kali selama sebulan. Sekiranya ada lebihan, boleh disimpan di dalam peti ais.

Selamat mencuba!


Buat Pesakit Diabetes, Ini Yang Perlu Anda Lakukan Jika Terlupa Ambil Suntikan Insulin!

Ada ketikanya,
penghidap kencing manis
berdepan dengan situasi terlupa
suntikan insulin mereka.
 Malahan mereka terlupa cara suntik insulin dengan betul pada peringkat awal penggunaannya.

Apa yang perlu anda lakukan sekiranya terlupa mengambil suntikan insulin seperti biasa?
Ini cara suntik insulin yang betul jika
 anda telah terlupa melakukannya.

Teruskan membaca artikel ini.

Untuk mendapatkan lebih banyak info tentang Kencing Manis, sila dapatkannya
di sini.

Sebab mengapa orang selalu terlupa suntikan insulin

Terdapat beberapa
faktor atau punca
 yang menyebabkan seseorang itu selalu terlupa atau tidak mengambil
suntikan insulin mereka.
 Antaranya ialah:

Terlupa mengambil suntikan insulin

Tidur berlebih-lebihan

Kit suntikan tidak ada bersama-samanya

Kehabisan stok insulin

Takutkan jarum suntikan

Insulin hilang secara sengaja

Ini yang mungkin berlaku pada tubuh anda saat terlupa suntikan insulin

Adakah terdapat sebarang kesan yang akan saya alami jika terlupa menyuntik insulin? Jawapannya adalah ya.

Jika anda terlupa satu dos suntikan insulin anda, ia akan menaikkan paras gula darah dan/atau keton. Keadaan paras gula darah dan keton yang meningkat ini disebut sebagai
hiperglisemia
 dan juga ketoasidosis.

 Sekiranya anda terlupa satu dos suntikan tersebut, anda mungkin akan alami perkara-perkara seperti berikut:

Kerap rasa dahaga

Kerap membuang air kecil

Berasa keliru atau rasa mengantuk

Nafas daripada mulut anda akan berbau seperti buah-buahan

Rasa loya atau seperti ingin muntah

Hilang selera makan

Kulit yang mengering dan berwarna kemerah-merahan

Peningkatan kadar degupan jantung

Apa yang perlu dilakukan sekiranya terlupa suntikan insulin?

Tiada sebarang aturan tetap yang perlu dilakukan sekiranya anda terlupa
mengambil suntikan insulin anda.

Ia sebenarnya bergantung kepada seberapa lama suntikan tersebut tidak diambil daripada masa yang sepatutnya. Ia juga bergantung kepada jenis suntikan insulin yang diambil oleh anda.

#1. Jika anda mengambil jenis insulin jangka panjang…

Jika anda mengambil jenis suntikan insulin jangka panjang (
basal insulin
), anda masih boleh menyuntiknya dalam tempoh 2 jam daripada masa suntikan tersebut sepatutnya diambil.

S
ebagai contoh, jika suntikan tersebut sepatutnya dijadualkan pada pukul 12 tengah hari, anda masih boleh menyuntiknya dalam tempoh sebelum pukul 2 petang.

Ini adalah cara suntik insulin yang tepat jika anda terlupa menyuntiknya sebelum ini. Memandangkan suntikan yang anda ambil telah terlewat, maka kesannya juga akan berlaku sedikit lewat dalam tubuh anda.

Anda mungkin akan mengalami simptom hiperglisemia dalam tempoh sebelum insulin tersebut aktif. Sekiranya anda telah terlupa melebihi tempoh 2 jam, sila rujuk doktor yang merawat anda.

Jangan sesekali menangguhkan pertanyaan anda kepada doktor kerana semakin lama anda menangguhkannya, maka semakin meningkatlah paras gula darah anda sehingga ke tahap yang berbahaya.

#2. Jika anda mengambil jenis insulin jangka pendek…

Jenis suntikan jangka pendek (
bolus insulin
) biasanya diambil pada waktu makan. Jika anda terlepas daripada waktu pengambilannya, anda masih boleh menyuntiknya dalam tempoh 2 jam daripada masa yang dijadualkan.

Anda juga perlu tahu bahawa kesan untuk insulin tersebut aktif dalam tubuh badan akan mengambil sedikit masa memandangkan anda terlewat mengambilnya.

 Perhatikan sebarang tanda atau simptom gula darah terlalu tinggi atau terlalu rendah.

Lakukan
ujian gula darah
 dengan lebih kerap daripada biasa dan bertanya kepada doktor anda sekiranya terdapat sebarang persoalan.

Sekiranya anda terlupa mengenai suntikan ini dalam tempoh melebihi 2 jam, ia mungkin akan menjadi lebih rumit kerana anda mungkin perlu menunggu waktu makan lain yang lebih lama sebelum boleh menyuntiknya kembali.

Jika tidak pasti berkenaan jumlah insulin yang patut diambil, hubungi doktor anda dengan segera untuk mendapatkan kepastian.

Kerap perhatikan paras gula darah sekiranya terlupa

Dalam apa jua keadaan, sekiranya anda telah terlupa mengambil insulin dalam tempoh yang sepatutnya, anda perlulah melakukan
ujian gula darah
 dengan lebih kerap daripada biasa dalam tempoh 24 jam.

Ini bagi mengelakkan daripada paras gula darah anda menjadi terlalu tinggi (hiperglisemia) atau pun terlalu rendah (hipoglisemia).

Selain itu, keraplah menghubungi doktor atau klinik berdekatan bagi mendapatkan kepastian berkenaan waktu dan dos yang tepat jika anda tidak begitu pasti untuk menyuntik suntikan tersebut pada waktu seterusnya.

#HelloHealthCare #WorldDiabetesDay #HelloDoktor


Ingin Buka Buku Pink Di Klinik Kerajaan Atau Swasta? Bakal Parent, Pertimbangkan 4 Perkara Ini Dulu!

Kebanyakan ibu hamil apabila menyebut mengenai buku
pink
, pastinya akan terlintas klinik kesihatan. Tetapi apakah perbezaan jika buka buku
pink
di klinik swasta?

Kalau ingin tahu perbezaan antara buka buku
pink
di klinik kesihatan dan swasta, teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Lakukan ujian kehamilan

Sebelum persoalan mengenai perbezaan buka buku
pink
 di klinik swasta atau klinik kerajaan terjawab, perkara paling penting anda perlu pastikan adalah diri benar-benar
berbadan dua
.

Antara
simptom kehamilan
 yang boleh menentukan anda hamil atau tidak, apabila anda tidak mengalami pendarahan haid melebihi tarikh sepatutnya.

Tetapi bukan itu sahaja, anda perlu mengesahkannya dengan membuat ujian kehamilan di rumah.

Jika tidak mahu melakukan ujian di rumah, anda boleh memilih untuk mendapatkan pemeriksaan kehamilan di mana-mana klinik melalui kaedah ujian air kencing dan
scan
.

Beza buka buku
pink
di klinik swasta dan klinik kerajaan

Selepas kehamilan disahkan, kini tiba masanya untuk anda membuka buku
pink
. Paling penting, pastikan usia kehamilan dalam anggaran 12 minggu atau tidak melebihi
trimester pertama
.

Ini kerana jika terlewat, anda akan dilabel sebagai
 ‘late booking
’ terutamanya jika membuka buku ini

di klinik kesihatan.

Prosedur buka buku
pranatal
di KKIA lebih terperinci

Bagi mereka yang pertama kali hamil, pastinya anda tidak pernah melalui proses membuka buku pranatal ini di klinik kesihatan atau KKIA (Klinik Kesihatan Ibu dan Anak). Biasanya pemeriksaan menyeluruh akan dilakukan seperti:

Mengukur ketinggian dan berat

Tekanan darah

Ujian air kencing

Ujian darah

Pemeriksaan perut

Sejarah kehamilan

Sejarah penyakit keluarga

Manakala prosedur di klinik swasta adalah lebih mudah iaitu:

Ujian air kencing

Tekanan darah

Menimbang berat

Pemeriksaan perut

Buka buku
pink
di klinik swasta lebih mudah lakukan janji temu

Kelebihan membuka buku
ini
dan melakukan
pemeriksaan pranatal bulanan
 di klinik swasta adalah anda boleh hadir mengikut masa yang sesuai dengan diri, bahkan tidak perlu menunggu lama – hanya perlu mengambil nombor dan menunggu giliran.

Contohnya pekerjaan anda agak sukar untuk mendapatkan cuti pada waktu bekerja, jadi janji temu boleh dilakukan pada hari Sabtu atau Ahad – waktu hujung minggu.

Berbanding di KKIA, janji temu hanyalah akan diadakan pada hari Isnin hingga Jumaat dan biasanya ibu hamil perlu datang awal bagi mengelakkan perlu menunggu lama.

Buku pranatal perlu diletakkan di dalam bakul yang disediakan bersama nombor giliran yang akan dipanggil kemudian nanti.

Prosedur pemeriksaan jika buka buku
pink
di klinik swasta

Untuk prosedur pemeriksaan di klinik swasta biasanya ibu perlu melakukan:

Ujian air kencing

Menimbang berat

Imbasan (
scan
) bayi

Ketika imbasan dilakukan, doktor akan memberitahu
perkembangan bayi dalam kandungan
 seperti saiz, degupan jantung, berat bayi, jumlah
air ketuban
 dan sebagainya.

Manakala jika buka buku
pink
di klinik kesihatan, anda juga perlu melakukan:

Ujian air kencing

Menimbang berat badan

Pemeriksaan tekanan darah

Cek
degupan jantung bayi

Melakukan pemeriksaan dengan jururawat

Bagi ibu dengan masalah kesihatan seperti
diabetes gestasi,
 anda mungkin perlu berjumpa dengan doktor. Prosedur
ultrasound
pula hanya akan dilakukan pada bulan-bulan tertentu dan sekiranya terdapat
masalah pada kandungan.

Baca juga:

Bayaran setiap kali pemeriksaan jika buka buku
pink
di klinik swasta

Inilah yang biasanya menjadi perkara utama yang perlu anda fikirkan apabila ingin membuat keputusan sama ada buka buku
pink
 di klinik kesihatan atau swasta.

Untuk klinik swasta, setiap kali janji temu biasanya jumlah yang perlu dibayar adalah sekitar RM100+ dan mungkin lebih mahal bergantung kepada klinik. Ini belum termasuk harga ubat-ubatan yang mungkin perlu anda ambil, ya?

Malahan caj yang dikenakan mungkin akan bertambah sekiranya terdapat masalah pada kandungan atau melibatkan kesihatan ibu.

Berbeza dengan KKIA, tiada bayaran yang akan dikenakan dan pemberian ubat atau
vitamin pranatal
 juga adalah secara percuma.

Buka buku
pink
di klinik swasta atau kerajaan: Pilihan di tangan anda

Hakikatnya sama ada anda memilih untuk membuka buka
pranatal
 di KKIA atau swasta, buku ini adalah amat penting buat wanita mengandung dan
bayi dalam kandungan
. Apakah sebabnya?

Ini kerana ia mengandungi maklumat dan rekod berkaitan berat badan, bacaan HB, kandungan gula, ukuran bayi serta ulasan jururawat dan doktor setiap kali janji temu.

Justeru itu, untuk sepanjang
tempoh kehamilan
, ibu mengandung disarankan untuk sentiasa membawa buku ini bersama. Ini bagi membolehkan ia menjadi rujukan pihak yang merawat anda sekiranya berlaku kes kecemasan.

Anda juga perlu menjaga buku ini sebaiknya kerana jika ia hilang, laporan polis perlu dibuat. Sudah menyusahkan pula jika perkara ini terjadi, betul tak?

Apa pun keputusan anda untuk membuka buku berwarna merah jambu ini
di KKIA atau klinik swasta, pastikan ia dibuat dengan sebaiknya – kerana ini turut melibatkan hal kewangan, keselesaan dan kemampuan anda.

Walau apa pun pilihan yang dibuat, kami di Hello Doktor ingin mengucapkan tahniah atas berita kehamilan anda!


Penjagaan Bayi 26 bulan

Perkembangan & Pelakuan

Apa yang patut anak saya lakukan semasa tempoh ini?

Sewaktu ini, anda mungkin mengalami sakit kepala kerana anak anda menggigit apabila marah atau rasa terancam. Itu adalah caranya berkomunikasi.

Sebelum ini, anda mungkin menyedari bahawa anak anda mula menggunakan satu tangannya melebihi tangan yang lain untuk melakukan aktiviti seperti makan atau memegang sesuatu (bayi cenderung menggunakan tangannya bergilir-gilir). Dalam tempoh yang mendatang, penggunaan tangan dominen akan lebih konsisten dan anda mungkin akan dapat mengenal pasti dia akan menggunakan tangan kanan atau kiri.

Apa yang patut anak saya bersedia lakukan?

Walaupun menggigit adalah difahami, tidak bermakna ia merupakan sesuatu yang boleh dibiarkan. Sila pastikan anak anda jelas dan tahu bahawa tingkah laku tersebut adalah tidak dibenarkan. Cakap dengan tenang tapi tegas: “Jangan gigit-gigit. Orang lain sakit nanti.” Kemudian, alihkan perhatian mereka kepada menenangkan orang yang digigitnya. Membesar-besarkan masalah kepada yang menggigit hanya akan menggalakkannya mengulangi perbuatan tersebut pada masa lain.

Ramai pakar kanak-kanak merasakan bahawa umur 2 tahun adalah waktu yang sesuai untuk mula menggunakan metod “masa tamat” sebagai alat mengajar. Kini, anak anda sudah mampu memahami punca dan kesan serta boleh duduk diam seketika. Kunci keberhasilannya adalah:

Amaran. Berikan anak anda peluang untuk hentikan aktiviti nakal mereka “tolong berhenti atau tak boleh main lagi.”

Tempat. Anda boleh sediakan tempat khusus atau hanya biarkan dia duduk di tempat di mana ia berada.

Sikap yang betul. Bertenang dan sebutkan perkara yang perlu. Jangan berikan ceramah semasa tempoh “masa tamat.”

Fokus yang betul. Jelaskan padanya bahawa tingkah laku tersebut yang anda tidak suka, bukannya diri mereka.

Tempoh masa. Seminit per tahun adalah penalti yang biasa tetapi bagi kanak-kanak 2 tahun, 30 saat ke 1 minit sudah cukup lama.

Jangan teruskan bercakap tentang kesalahannya. Apabila masa telah tamat, bawanya kepada aktiviti baru yang menyeronokkan.

Temu Janji Doktor

Apa yang patut berlaku kepada anak saya semasa menemui doktor?

Antara umur 2 dan 3 tahun, kosa kata yang dituturkan oleh anak anda akan berkembang sehingga 300 perkataan – dia akan memahami sehingga 900 perkataan. Tidak semua kanak-kanak mula bercakap dengan ayat yang jelas dan sempurna di umur 2 tahun. Petanda amaran tentang perkembangan percakapan di umur ini termasuk:

Hampir tidak bercakap;

Tidak ikut orang lain bercakap;

Membuang semua konsonan (“dog” menjadi “og”)

Tidak menggunakan ayat dengan 2 ke 4 perkataan menjelang umur 3 tahun;

Tidak pernah bertanya soalan atau kelihatan kecewa kerana tidak difahami.

Apa yang harus saya maklumkan kepada doktor?

Menjelang umur 2 tahun, kanak-kanak mula berkembang dengan sangat laju dalam mempelajari skil-skil baru. Jadi, doktor harus pencapaian perkembangan (milestone) yang penting bagi anak anak. Anak anda harus mampu:

Menunjukkan objek yang anda sebut;

Mengenal pasti nama orang, objek dan bahagian badan yang biasa dijumpai;

Menggunakan frasa pendek atau ayat dengan 2 ke 4 perkataan;

Mengikuti arahan mudah;

Mengulangi perkataan yang didengari;

Menemui objek walaupun anda menyorokkannya di bawah 2 ke 3 selimut;

Menyusun objek mengikut bentuk atau warna;

Jika anda bimbang anak anda sedikit terkebelakang, sila maklumkan pada doktor. Cara yang terbaik untuk mendiagnosis masalah adalah melalukan penilaian pakar dan pemerhatian berterusan – bersama dengan maklumat dari anda, doktor boleh mengenal pasti tanda-tanda abnormal.

Apa yang Dijangkakan

Apa yang saya bimbangkan?

Anda mungkin bimbang tentang keperluan tempat duduk bayi. Memegang anak di atas riba mungkin kelihatan sudah selamat tanpa perlu menggunakan tempat duduk bayi. Anda perlu memikirkannya dengan teliti.

Tempat duduk bayi mengurangkan risiko mati atau kecederaan serius semasa kemalangan. Semua ibu bapa perlu mendapatkan tempat duduk bayi yang selesa digunakan; dan gunakannya sehingga menjadi tabiat. Ia boleh menyelamatkan nyawa anak anda.


Ini Cara Nak Buat Cili Kisar Tahan Lama, Tak Mudah Berkulat Dalam Peti Ais!

Cili kisar boleh dikatakan antara bahan wajib yang mesti ada di dapur setiap rumah rakyat Malaysia. Namun, ada kalanya cili
blend
 yang dibuat itu tidak tahan lama dan mudah rosak atau berkulat, walaupun disimpan di dalam peti sejuk. Bagi anda yang sering mengalami masalah ini, kami kongsikan di sini beberapa petua cili kisar tahan lama.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cili kisar, bahan utama masakan Asia

Cili kisar atau juga disebut
cili boh
 banyak digunakan dalam masakan orang Melayu.

Namun, ia sebenarnya merupakan antara bahan penting bagi hampir kesemua jenis masakan dari Asia.

Biasanya, jika
cili boh
 dibeli di kedai, ia mungkin hanya mengandungi kandungan cili kering semata-mata tanpa campuran bahan lain.

 Ada sesetengahnya dicampur dengan
sedikit garam
, dan ada juga ditambah dengan
bawang putih
.

Secara tradisionalnya, cili boh dihasilkan dengan cara menggiling
cili kering
 sehingga lumat menggunakan batu giling.

Namun kini, alat atau mesin pengisar digunakan kerana ia lebih mudah, pantas dan boleh menghasilkan
kuantiti cili boh
 yang lebih banyak.

Mengapa cili kering boleh bertukar warna ketika dikisar?

Ramai yang mungkin sedikit hairan mengapa cili boh boleh bertukar warna ketika dikisar.

Untuk pengetahuan anda,
minyak semula jadi
 cili akan keluar sewaktu direbus sebelum ia dikisar.

Bilah dalam mesin pengisar kemudiannya akan memecahkan
lemak minyak
 menjadi titisan kecil lalu menyebabkan proses emulsi berlaku.

Oleh sebab itu, warna pes cili boh yang dibuat di rumah berwarna lebih cerah berbanding daripada pes cili yang dibeli di kedai.

Namun jika anda membiarkannya selama beberapa jam, pes tersebut akan bertukar warna menjadi lebih gelap.

Petua cili kisar tahan lama

Setiap individu pasti mempunyai tip atau petua cili boh tahan lama masing-masing yang telah diamalkan sejak sekian lama.

Namun, bagi anda yang masih tidak tahu petua cili boh tahan lama, anda boleh cuba langkah-langkah di bawah ini.

Bahan-bahan yang diperlukan:

Cili kering
 (mengikut sukatan yang anda mahu)

Air bertapis

Bawang putih

Bawang besar

Cara-cara menyediakan pes cili kisar yang tahan lama:

Potong cili kering kecil-kecil dengan menggunakan gunting untuk mengeluarkan bijinya.

Kupas bawang putih dan juga bawang besar. Potong kecil bawang besar dan juga bawang putih agar ia lebih mudah untuk dikisar.

Basuh kesemua bawang dan cili kering dengan bersih.

Rebus cili kering bersama air. Seeloknya, gunakan air bertapis untuk hasil yang lebih baik.

Anda juga boleh merebus
bawang putih
 bersama cili kering. Jika tidak mahu, tidak mengapa.

Toskan cili kering dan bawang putih yang telah direbus. Jangan sesekali membilasnya dengan air paip setelah ditoskan kerana dikhuatiri cili akan mudah rosak selepas dikisar.

Selepas ditoskan, masukkan cili kering, bawang putih dan bawang besar ke dalam mesin pengisar. Tambahkan air bertapis dengan sukatan sekitar separuh atau ¾ mesin tersebut.

Kisar sehingga lumat dan pastikan tiada bawang atau cili yang masih tidak hancur. Jika agak sukar untuk mengisar, tambahkan lebih banyak air untuk memudahkan proses mengisar.

Setelah dikisar, masukkan
cili kering
 yang telah dikisar ke dalam bekas yang kedap udara. Kemudian, masukkan ke dalam peti sejuk untuk jangka hayat cili boh yang lebih lama.

Tip lain agar cili tahan lebih lama dalam peti sejuk

Cara penyediaaan cili boh sememangnya memainkan peranan yang penting untuk menjadikan cili tersebut lebih tahan lama.

Namun, ada juga beberapa tip lain yang perlu diambil berat sewaktu menyediakan dan menggunakan cili boh yang telah disimpan.

A
ntaranya ialah:

Anda boleh menggunakan minyak masak untuk menggantikan air ketika mengisar cili. Penggunaan minyak membuatkan cili boh lebih tahan lama. Namun, untuk cili boh yang lebih sihat, adalah lebih baik jika anda menggunakan air yang bertapis.

Pastikan cili benar-benar telah sejuk sebelum disimpan di dalam peti sejuk. Ini kerana, cili yang masih panas akan menghasilkan wap air yang kemudiannya akan menyebabkan cili mudah berkulat dan rosak.

Pek stok cili boh anda ke dalam beberapa bekas kecil. Bekas yang kecil memudahkan anda memasak dan ia tidak mendedahkan cili kepada udara luar beberapa kali sehingga boleh menyebabkan cili mudah rosak.

Jika anda menghasilkan stok cili boh yang banyak, simpan cili boh anda di bahagian sejuk beku peti ais anda. Ini akan memanjangkan lagi jangka hayat cili tersebut.

Gunakan sudu yang bersih sewaktu mencedok cili kisar daripada bekas. Jangan sesekali menggunakan sudu yang telah digunakan untuk mencedok bahan-bahan lain ketika memasak.

Kesimpulan

Cili boh yang tahan lama akan memudahkan proses memasak setiap hari, lebih-lebih lagi bagi wanita yang berkerjaya.

Cili boh yang tahan lama juga perlulah disediakan dengan kaedah dan bahan yang lebih sihat.

Antaranya dengan tidak menambahkan gula, mengurangkan kuantiti garam dan minyak, serta menggunakan air yang bertapis.

Dengan ini, cili boh bukan hanya tahan lebih lama, tetapi juga lebih menyihatkan.

Selamat mencuba!